Avis juridique important

|

31979L0173

Οδηγία 79/173/EOK του Συμβουλίου της 6ης Φεβρουαρίου 1979 περί του προγράμματος για την επιτάχυνση και τον προσανατολισμό των συλλογικών ενεργειών αρδεύσεως στην Κορσική

Επίσημη Εφημερίδα αριθ. L 038 της 14/02/1979 σ. 0015 - 0017

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

31989L0194

Οδηγία 89/194/ΕΟΚ του Συμβουλίου της 13ης Μαρτίου 1989 για την τροποποίηση της οδηγίας 69/169/ΕΟΚ όσον αφορά την παρέκκλιση που έχει χορηγηθεί στο Βασίλειο της Δανίας σχετικά με το καθεστώς που διέπει την ατέλεια κατά την εισαγωγή από ταξιδιώτες

Επίσημη Εφημερίδα αριθ. L 073 της 17/03/1989 σ. 0047 - 0048 Φινλανδική ειδική έκδοση: Κεφάλαιο 9 τόμος 2 σ. 0009  Σουηδική ειδική έκδοση: Κεφάλαιο 9 τόμος 2 σ. 0009

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 13ης Μαρτίου 1989  για την τροποποίηση της οδηγίας 69/169/ΕΟΚ όσον αφορά την παρέκκλιση που έχει χορηγηθεί στο Βασίλειο της Δανίας σχετικά με το καθεστώς που διέπει την ατέλεια κατά την εισαγωγή από ταξιδιώτες  (89/194/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 99,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι έχει χορηγηθεί στο Βασίλειο της Δανίας, έως τις 31 Δεκεμβρίου 1988, παρέκκλιση από την οδηγία 69/169/ΕΟΚ (4), όπως τροποποιήθηκε τελευταία από την οδηγία 88/664/ΕΟΚ (5), όσον αφορά την εισαγωγή ορισμένων προϊόντων από ταξιδιώτες που κατοικούν στη Δανία και έχουν παραμείνει σε άλλη χώρα λιγότερο από σαράντα οκτώ ώρες· ότι, επιπρόσθετα, το Βασίλειο της Δανίας εφαρμόζει μειωμένο ποσοτικό όριο για τα κοινά κρασιά·  ότι η ίδια οδηγία χορηγεί στο Βασίλειο της Δανίας παρέκκλιση βάσει της οποίας εξαιρούνται από την ατέλεια ταξιδιωτών ύψους 390 Ecu τα εμπορεύματα των οποίων η κατά μονάδα αξία υπερβαίνει τα 310 Ecu·  ότι η εν λόγω παρέκκλιση πρέπει να ληφθεί υπόψη στα πλαίσια του άρθρου 8 Α της συνθήκης, το οποίο ορίζει την εσωτερική αγορά σαν ένα χώρο χωρίς εσωτερικά σύνορα μέσα στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων και προβλέπει ότι αυτή πρέπει να εγκαθιδρυθεί προοδευτικά κατά τη διάρκεια μιας περιόδου που λήγει στις 31 Δεκεμβρίου 1992·  ότι η κυβέρνηση του Βασιλείου της Δανίας έχει ανακοινώσει ότι θα εργασθεί για την εξεύρεση μιας κοινά αποδεκτής λύσης στα πλαίσια της προσέγγισης της έμμεσης φορολογίας στην Κοινότητα ενόψει της εσωτερικής αγοράς· ότι δήλωσε επίσης ότι, υπό το πρίσμα αυτό, θα μειωθούν ή θα καταργηθούν οι ειδικοί φόροι κατανάλωσης για τις ηλεκτρονικές και ηλεκτρικές οικιακές συσκευές και ότι δεν θα μεταβληθούν οι συντελεστές των ειδικών φόρων κατανάλωσης που ισχύουν για τα τσιγάρα, τον καπνό και τα οινοπνευματώδη ποτά· ότι, επιπλέον, τόνισε ότι ορισμένες διοικητικές πρακτικές σχετικά με τον έλεγχο των ταξιδιωτών κατά την είσοδό τους στη Δανία από άλλα κράτη μέλη θα καταργηθούν·  ότι η άμεση κατάργηση μερικών από τις υφιστάμενες παρεκκλίσεις θα μπορούσε να προκαλέσει οικονομικές δυσκολίες στη Δανία και ότι, κατά συνέπεια, είναι σκόπιμο να παραταθεί η εφαρμογή τους, με τροποποιημένη μορφή, μέχρι τις 31 Δεκεμβρίου 1990,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο άρθρο 7β παράγραφος 1 στοιχείο α) της οδηγίας 69/169/ΕΟΚ, προστίθεται το ακόλουθο κείμενο:  «και, όσον αφορά το Βασίλειο της Δανίας, το ποσό αυτό ανέρχεται σε 340 Ecu, από την 1η Ιανουαρίου 1990.»  Άρθρο 2  Το άρθρο 7γ της οδηγίας 69/169/ΕΟΚ αντικαθίσταται από το ακόλουθο κείμενο:  «Άρθρο 7γ  Κατά παρέκκλιση από το άρθρο 4 παράγραφος 1, επιτρέπεται στο Βασίλειο της Δανίας να εφαρμόζει, μέχρι τις 31 Δεκεμβρίου 1990, τα ακόλουθα ποσοτικά όρια κατά την εισαγωγή των εξής προϊόντων, από ταξιδιώτες που κατοικούν στη Δανία και έχουν παραμείνει σε άλλη χώρα λιγότερο από σαράντα οκτώ ώρες:  1.2 // - Τσιγάρα   // 80   // ή   //   // - καπνός για κάπνισμα τα μόρια του οποίου έχουν μέγιστο πλάτος 1,5 mm (λεπτή κοπή)   // 150 g   // - αποσταγμένα και οινοπνευματώδη ποτά με αλκοολικό τίτλο ανώτερο των 22 % vol   // μηδέν»  Άρθρο 3  Στις 30 Ιουνίου 1990 το αργότερο, η Επιτροπή θα εξετάσει την κατάσταση και θα υποβάλει πρόταση για την παράταση ισχύος της εν λόγω παρέκκλισης, τροποποιημένη κατάλληλα.  Άρθρο 4  1. Τα κράτη μέλη λαμβάνουν τα μέτρα που είναι αναγκαία για να συμμορφωθούν με την παρούσα οδηγία, με ισχύ από την 1η Ιανουαρίου 1989.  2. Τα κράτη μέλη ενημερώνουν την Επιτροπή για τις διατάξεις που θεσπίζουν για την εφαρμογή της παρούσας οδηγίας.  Άρθρο 5  Η παρούσα οδηγία απευθύνεται στα κράτη μέλη.  Βρυξέλλες, 13 Μαρτίου 1989.  Για το Συμβούλιο  Ο Πρόεδρος  C. SOLCHAGA CATALAN  (1) ΕΕ αριθ. C 26 της 1. 2. 1989, σ. 12.  (2) Γνώμη που διατυπώθηκε στις 17 Φεβρουαρίου 1989 (δεν έχει ακόμα δημοσιευθεί στην Επίσημη Εφημερίδα).  (3) Γνώμη που διατυπώθηκε στις 25 Ιανουαρίου 1989 (δεν έχει ακόμα δημοσιευθεί στην Επίσημη Εφημερίδα).  (4) ΕΕ αριθ. L 133 της 4. 6. 1969, σ. 6.  (5) ΕΕ αριθ. L 382 της 31. 12. 1988, σ. 41.


Avis juridique important

|

31984L0378

Οδηγία 84/378/ΕΟΚ του Συμβουλίου της 28ης Ιουνίου 1984 για την τροποποίηση των παραρτημάτων της οδηγίας 77/93/ΕΟΚ περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα

Επίσημη Εφημερίδα αριθ. L 207 της 02/08/1984 σ. 0001 - 0010 Ισπανική ειδική έκδοση: Κεφάλαιο 03 τόμος 31 σ. 0220  Πορτογαλική ειδική έκδοση : Κεφάλαιο 03 τόμος 31 σ. 0220  Φινλανδική ειδική έκδοση: Κεφάλαιο 3 τόμος 17 σ. 0240  Σουηδική ειδική έκδοση: Κεφάλαιο 3 τόμος 17 σ. 0240

ΟΔΗΓΙΑ ΤΟΥ ΣΥΜΒΟΥΛΙΟΥ της 28ης Ιουνίου 1984 για την τροποποίηση των παραρτημάτων της οδηγίας 77/93/ΕΟΚ περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόνταΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ (1), όπως τροποποιήθηκε τελευταία από την οδγηγία 81/7/ΕΟΚ (2), και ιδίως το άρθρο 13,  την πρόταση της Επιτροπής,  Εκτιμώντας:  ότι το κοινοτικό φυτοϋγειονομικό καθεστώς θα έπρεπε να περιλαμβάνει διατάξεις σχετικά με τα μέτρα προστασίας κατά των επιβλαβών οργανισμών όπως οι Amauromyza, Liriomyza και Radopholus- ότι οι διατάξεις σχετικά με τα μέτρα προστασίας κατά των επιβλαβών οργανισμών όπως οι Erwinia amylovora, Leptinotarsa decemlineata και Quadraspidiotus perniciosus θα έπρεπε να βελτιωθούν και ιδίως να προσαρμοστούν προς τη σημερινή κατανομή των  οργανισμών αυτών- ότι κρίνεται, επιπλέον, σκόπιμο να διασαφηνιστούν ορισμένες διατάξεις των παραρτημάτων και να ληφθούν υπόψη ορισμένες πρακτικές καλλιέργειας, συγκομιδής και επεξεργασίας, καθώς και άλλα δεδομένα που αφορούν τα γεώμηλα, τους σπόρους προς σπορά  τριφυλλιού, τους σπόρους προς σπορά τομάτας, την ξυλεία των κωνοφόρων και το καλλιεργητικό υπόστρωμα, στο οποίο περιλαμβάνεται και το χώμα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΊΑ:   Άρθρο 1  Το παράρτημα I της οδηγίας 77/93/ΕΟΚ τροποποιείται ως εξής:  1. Στο μέρος Α α), παρεμβάλλεται πριν από το σημείο 1 το ακόλουθο σημείο:  "01. Amauromyza maculosa (Malloch)".  2. Στο μέρος Α α), παρεμβάλλεται το ακόλουθο σημείο:  "7α. Liriomyza huidobrensis (Blanchard),  7β. Liriomyza sativae (Blanchard)".  3. Στο μέρος Α α), τα σημεία 17, 18 και 19 γίνονται σημεία 02, 8α και 8β, αντίστοιχα.  4. Στο μέρος Α ε) 2, καταργείται το σημείο α).  5. Στο μέρος Α ε), το σημείο 4 αντικαθίσταται από το ακόλουθο σημείο:  "4. Potato spindle tuber viroid".  6. Στο μέρος Β α), παρεμβάλλεται το ακόλουθο σημείο:  " "" ID="1">10α. Liriomyza trifolii (Burgess)> ID="2">Δανία, Ελλάδα, Ιρλανδία, Ηνωμένο Βασίλειο Άλλα κράτη μέλη που αναγνωρίζεται ότι είναι απαλλαγμένα από την Liriomyza trifolii σύμφωνα με τη διαδικασία που προβλέπεται στο άρθρο 16">".   Άρθρο 2  Το παράρτημα II της οδηγίας 77/93/ΕΟΚ τροποποιείται ως εξής:  Στο μέρος Α α), παρεμβάλλονται τα ακόλουθα σημεία:  " "" ID="1">6α. Liriomyza trifolii (Burgess)> ID="2">Φυτά των Apium graveolens L., Capsicum annuum L., Chrysanthemum L., Dendranthema (DC) Des. Moul., Dianthus caryophyllus, Gerbera Cass, Gypsophila L., Solanum lycopersicum L., που προορίζονται για  φύτευση, εκτός των σπόρων προς σπορά">" " "" ID="1">7α. Radopholus citrophilus (Huettel, Dickson και Kaplan)> ID="2">Φυτά των Araceae, Citrus L., Fortunella Swingle, Maranthaceae, Musaceae, Persea americana P. Mill., Poncirus Raf., Strelitziaceae, έρριζα ή με καλλιεργητικό υπόστρωμα  προσκολλημένο ή συνδεδεμένο"> ID="1">7β. Radopholus similis (Cobb) Thorne (sensu stricto)> ID="2">Φυτά των Araceae, Maranthaceae, Musaceae, Strelitziaceae, έρριζα ή με καλλιεργητικό υπόστρωμα προσκολλημένο ή συνδεδεμένο">".   Άρθρο 3  Το παράρτημα III της οδηγίας 77/93/ΕΟΚ τροποποιείται ως εξής:  1. Στο μέρος Α, το σημείο 8 καταργείται.  2. Στο μέρος Α, παρεμβάλλεται το ακόλουθο σημείο:  " "" ID="1">9α. Κόνδυλοι γεωμήλων (Solanum tuberosum L.), εκτός εκείνων που αναγνωρίζονται επίσημα σαν γεώμηλα προς σπορά, σύμφωνα με την οδηγία 66/403/ΕΟΚ> ID="2">Με την επιφύλαξη των ιδιαίτερων απαιτήσεων που ισχύουν για τους κονδύλους γεωμήλων  σύμφωνα με το παράτημα IV μέρος Α:  Τουρκία, ΕΣΣΔ Τρίτες χώρες που δεν ανήκουν στην ηπειρωτική Ευρώπη, εκτός από αυτές που απαριθμούνται παρακάτω:  - Αλγερία - Κύπρος - Αίγυπτος - Ισραήλ - Λιβύη - Μάλτα - Μαρόκο - Συρία - Τυνησία">".  3. Στο μέρος Α, προστίθενται τα ακόλουθα σημεία:  " "" ID="1">11. Φυτά των Citrus L., Fortunella Swingle, Poncirus Raf., με εξαίρεση τους καρπούς, τους σπόρους προς σπορά και τα τμήματα φυτών για διακόσμηση> ID="2">Ηνωμένες Πολιτείες Αμερικής (Φλόριντα, Λουϊζιάνα, Χαβάη)"> ID="1">12.  Καλλιεργητικό υπόστρωμα, όπως προσδιορίζεται στο παράρτημα V σημείο 5 α)> ID="2">Τουρκία, ΕΣΣΔ, τρίτες χώρες που δεν ανήκουν στην ηπειρωτική Ευρώπη, εκτός από αυτές που απαριθμούνται παρακάτω:  - Αλγερία - Κύπρος - Ισραήλ - Μάλτα - Μαρόκο - Τυνησία">.  4. Στο μέρος Β σημείο 1, ο όρος "(Citrus L.)" αντικαθίσταται από τα εξής: "(Citrus L., Fortunella Swingle, Poncirus Raf.)".  5. Στο μέρος Β, προστίθενται τα ακόλουθα σημεία:  " "" ID="1">8. Από τις 16 Απριλίου μέχρι τις 30 Σεπτεμβρίου, στην περίπτωση που κατάγονται από το βόρειο ημισφαίριο, και από τις 16 Οκτωβρίου μέχρι τις 31 Μαρτίου στην περίπτωση που κατάγονται από το νότιο ημισφαίριο, φυτά των Chaenomeles Lindl.,  Cornus L., Cotoneaster (B.Ehrh.), Med., Crataegus L., Cydonia Mill., Malus Mill., Mespilus L., Prunus L., Pyrus L., Ribes L., Sorbus L., Symphoricarpos Duham, με εξαίρεση τους καρπούς, τους σπόρους προς σπορά και τα τμήματα των φυτών για διακόσμηση που  κατάγονται ή προέρχονται από χώρες ή, στην περίπτωση ορισμένων κρατών μελών, από περιοχές άλλες από εκείνες που αναγνωρίζονται ως απαλλαγμένες από τον Quadraspidiotus perniciosus, σύμφωνα με τη διαδικασία που προβλέπεται στο άρθρο 16> ID="2">Βέλγιο,  Δανία, Ιρλανδία, Λουξεμβούργο, Κάτω Χώρες, Ηνωμένο Βασίλειο"> ID="1">9. Φυτά των Cotoneaster (B. Ehrh.) Med., Crataegus L., Sorbus aria L., Stranvaesia davidiana Deche και άλλα γένη, είδη ή ποικιλίες που θεωρούνται πολύ ευαίσθητες στην Erwinia  amylovora, σύμφωνα με τη διαδικασία που προβλέπεται στο άρθρο 16> ID="2">Ελλάδα, Ιρλανδία, Ιταλία, Ηνωμένο Βασίλειο (Βόρεια Ιρλανδία). Άλλα κράτη μέλη που έχουν λάβει επίσημα μέτρα περιορισμού της φύτευσης των φυτών αυτών σε εθνική κλίμακα"> ID="1">10.  Με την επιφύλαξη των απαγορεύσεων που εφαρμόζονται στα φυτά βάσει του σημείου 9, από τις 16 Απριλίου μέχρι τις 31 Οκτωβρίου, στην περίπτωση που κατάγονται από το βόρειο ημισφαίριο, και από την 1η Νοεμβρίου μέχρι τις 15 Απριλίου, στην περίπτωση που  κατάγονται από το νότιο ημισφαίριο, φυτά των Chaenomeles Lindl., Cotoneaster (B. Ehrh.) Med., Crataegus L., Cydonia Mill., Malus Mill., Pyracantha M. J. Roem, Pyrus L., Sorbus L. εκτός από Sorbus Intermedia L., Stranvaesia Lindl., με εξαίρεση τους  καρπούς και τους σπόρους προς σπορά που κατάγονται από χώρες ή περιοχές άλλες από εκείνες που αναγνωρίζονται ως απαλλαγμένες από την Erwinia amylovora, σύμφωνα με τη διαδικασία που προβλέπεται στο άρθρο 16> ID="2">Ελλάδα, Γαλλία, Ιρλανδία, Ιταλία,  Λουξεμβούργο, Ηνωμένο Βασίλειο (Βόρεια Ιρλανδία), εάν και εφόσον δεν έχουν διαγραφεί από τη στήλη αυτή σύμφωνα με τη διαδικασία που προβλέπεται στο άρθρο 16, λαμβανομένης υπόψη μιας ενδεχόμενης εξάπλωσης της Erwinia amylovora">".   Άρθρο 4  Το παράρτημα IV της οδηγίας 77/93/ΕΟΚ τροποποιείται ως εξής:  1. Στο μέρος Α σημείο 1, το κείμενο της δεξιάς στήλης αντικαθίσταται από το ακόλουθο κείμενο:  "Η ξυλεία είναι αποφλοιωμένη ή αποδείχθηκε, με τοποθέτηση επί της ξυλείας ή της συσκευασίας της σήματος "kiln-dried","K.D." ή άλλου διεθνώς αναγνωρισμένου σήματος, σύμφωνα με τις συνήθεις εμπορικές πρακτικές, ότι η ξυλεία αυτή υπέστη ξήρανση στο φούρνο  μέχρι μείωσης της περιεκτικότητάς της σε υγρασία κάτω του 20 %, η οποία υπολογίζεται επί της ξηράς ύλης, κατά τη στιγμή της εργασίας αυτής, βάσει κατάλληλου προγραμματισμού χρόνου/θερμοκρασίας".  2. Στο μέρος Α, παρεμβάλλονται τα ακόλουθα σημεία:  " "" ID="1">14α. Φυτά των Chaenomeles, Cornus, Cotoneaster, Crataegus, Cydonia, Malus, Mespilus, Prunus, Pyrus, Ribes, Sorbus, Symphoricarpus, εκτός από τους καρπούς, τους σπόρους προς σπορά και τα τμήματα φυτών για διακόσμηση που κατάγονται ή  προέρχονται από χώρες στις οποίες έγινε γνωστή η εμφάνιση του Quadraspidiotus perniciosus> ID="2">Με την επιφύλαξη των απαγορεύσεων που εφαρμόζονται στα φυτά βάσει του παραρτήματος III μέρος Β σημείο 8:  α) Επίσημη διαπίστωση:  - ότι εφαρμόζονται οι διατάξεις της οδηγίας 69/466/ΕΟΚ ή - στην περίπτωση τρίτων χωρών - μέτρα αναγνωρισμένα ως ισοδύναμα, σύμφωνα με τη διαδικασία που προβλέπεται στο άρθρο 16, και - είτε ότι τα φυτά προέρχονται από περιοχές που αναγνωρίζονται ως απαλλαγμένες από τον Quadraspidiotus perniciosus, σύμφωνα με τη διαδικασία που προβλέπεται στο άρθρο 16, και ότι δεν έχει παρατηρηθεί μόλυνση από τον Quadraspidiotus perniciosus ούτε στο  πεδίο παραγωγής ούτε στο άμεσο περιβάλλον του, από την αρχή των δύο τελευταίων πλήρων βλαστικών περιόδων, ή - είτε ότι δεν έχει παρατηρηθεί μόλυνση από τον Quadraspidiotus perniciosus ούτε στο πεδίο παραγωγής ούτε στο άμεσο περιβάλλον του, από την αρχή των δύο τελευταίων πλήρων βλαστικών περιόδων και ότι τα φυτά έχουν υποβληθεί σε κατάλληλο στάδιο σε  υποκαπνισμό ή σε άλλη κατάλληλη αγωγή κατά του επιβλαβούς αυτού οργανισμού, με εγκεκριμένη μέθοδο, σύμφωνα με τη διαδικασία που προβλέπεται στο άρθρο 16 ή  απουσία παρόμοιας εγκρίσεως  σύμφωνα με τις προδιαγραφές του κράτους μέλους εισαγωγής- β) ότι, αν τα φυτά δεν υποβλήθηκαν σε υποκαπνισμό ή σε άλλη αγωγή σύμφωνα με τις διατάξεις του σημείου α) τρίτη περίπτωση, έχουν ωστόσο υποβληθεί σε υποκαπνισμό ή σε τέτοια αγωγή σε χώρο που έχει εγκριθεί από τις επίσημες υπηρεσίες για την προστασία των  φυτών των ενδιαφερομένων χωρών"> ID="1">14β. Φυτά των Amelanchier, Cercidiphyllum, Euonymus, Fagus, Juglans, Ligustrum, Lonicera, Populus, Ptelea, Pyracantha, Rosa, Salix, Spiraea, Syringa, Tilia, Ulmus, με εξαίρεση τους καρπούς, τους σπόρους προς  σπορά και τα μέρη φυτών για διακόσμηση, καταγωγής ή προέλευσης χωρών στις οποίες έγινε γνωστή η εμφάνιση του Quadraspidiotus perniciosus> ID="2">Επίσημη διαπίστωση ότι εφαρμόζονται οι διατάξεις της οδηγίας 69/466/ΕΟΚ ή -σε περίπτωση τρίτων χωρών- μέτρα  που έχουν αναγνωριστεί ως ισοδύναμα, σύμφωνα με τη διαδικασία που προβλέπεται στο άρθρο 16, και επίσημη διαπίστωση:  - ότι δεν έχει παρατηρηθεί μόλυνση από τον Quadraspidiotus perniciosus ούτε στο πεδίο παραγωγής ούτε στο άμεσο περιβάλλον του από την αρχή των δύο τελευταίων πλήρων βλαστικών περιόδων, ή - ότι, στην περίπτωση του Rosa, τα φυτά υποβλήθηκαν σε υποκαπνισμό ή σε άλλη κατάλληλη αγωγή κατά του επιβλαβούς αυτού οργανισμού, εφόσον αυτό προβλέπεται σε συμφωνία των επίσημων υπηρεσιών για την προστασία των φυτών των ενδιαφερομένων χωρών, σύμφωνα  με μέθοδο και σε τόπο που προβλέπονται από αυτή τη συμφωνία">".  3. Στο μέρος Α, το σημείο 15 αντικαθίσταται από τα εξής:  " "" ID="1">15. Φυτά των Chaenomeles, Cotoneaster, Crataegus, Cydonia, Malus, Pyracantha, Pyrus, Sorbus εκτός από το Sorbus intermedia, Stranvaesia, που προορίζονται για φύτευση, με εξαίρεση τους σπόρους προς σπορά> ID="2">Επίσημη διαπίστωση:  - είτε ότι τα φυτά κατάγονται από χώρες ή περιοχές στις οποίες αναγνωρίζεται ότι δεν υπάρχει Erwinia amylovora, σύμφωνα με τη διαδικασία που προβλέπεται στο άρθρο 16,  - είτε ότι δεν έχει παρατηρηθεί κανένα σύμπτωμα Erwinia amylovora ούτε στο πεδίο παραγωγής ούτε στο άμεσο περιβάλλον του από την αρχή της τελευταίας πλήρους βλαστικής περιόδου">".  4. Στο μέρος Α, παρεμβάλλονται τα ακόλουθα σημεία:  " "" ID="1">15α. Φυτά των Araceae, Citrus, Fortunella, Maranthaceae, Musaceae, Persea, Poncirus, Strelitziaceae, έρριζα ή με καλλιεργητικό υπόστρωμα προσκολλημένο ή συνδεδεμένο, που κατάγονται ή προέρχονται από τρίτες χώρες> ID="2">Με την επιφύλαξη  των απαγορεύσεων που εφαρμόζονται στα φυτά που αναφέρονται στο παράρτημα III μέρος Α σημείο 11 και στο μέρος Β σημείο 1, επίσημη διαπίστωση:  - ότι τα φυτά κατάγονται και προέρχονται από χώρες που αναγνωρίζονται ως απαλλαγμένες από Radopholus citrophilus και Radopholus similis, ή - ότι αντιπροσωπευτικά δείγματα χώματος και ριζών από το πεδίο παραγωγής έχουν υποβληθεί από την αρχή της τελευταίας πλήρους βλαστικής περιόδου σε επίσημη νηματολογική δοκιμασία για Radopholus citrophilus και Radopholus similis τουλάχιστον, από την  οποία διαπιστώθηκε ότι είναι απαλλαγμένα από αυτούς τους επιβλαβείς οργανισμούς"> ID="1">15β. Φυτά των Araceae, Maranthaceae, Musaceae, Strelitziaceae, έρριζα ή με καλλιεργητικό υπόστρωμα προσκολλημένο ή συνδεδεμένο, που κατάγονται και προέρχονται από  κράτος μέλος> ID="2">Επίσημη διαπίστωση:  - ότι δεν έχουν παρατηρηθεί συμπτώματα μολύνσεως από Radopholus similis στο πεδίο παραγωγής, από την αρχή της τελευταίας πλήρους βλαστικής περιόδου, ή - ότι το χώμα και οι ρίζες των φυτών που βρίσκονται υπό παρακολούθηση από την αρχή της τελευταίας πλήρους βλαστικής περιόδου, έχουν υποβληθεί σε επίσημη νηματολογική δοκιμασία για το Radopholus similis τουλάχιστον, από την οποία διαπιστώθηκε ότι είναι  απαλλαγμένα από αυτόν τον επιβλαβή οργανισμό">".  5. Στο μέρος Α, παρεμβάλλονται τα ακόλουθα σημεία:  " "" ID="1">33α. Φυτά των Apium graveolens Capsicum annuum, Chrysanthemum, Dendranthema, Dianthus caryophyllus, Gerbera, Gypsophila, Solanum lycopersicum, που προορίζονται για φύτευση, με εξαίρεση τους σπόρους προς σπορά που κατάγονται από κράτος  μέλος ή από τρίτες χώρες όπου έχει διαπιστωθεί, σύμφωνα με τη διαδικασία που προβλέπεται στο άρθρο 16, ότι δεν έχουν εμφανιστεί οι - Amauromyza maculosa - Liriomyza huidobrensis - Liriomyza sativae - Liriomyza trifolii ή, σε περίπτωση που έχει εμφανιστεί Liriomyza trifolii, ότι εφαρμόζονται μέτρα ισοδύναμα με αυτά που έχουν ληφθεί από την Κοινότητα> ID="2">Επίσημη διαπίστωση:  - ότι δεν έχει παρατηρηθεί μόλυνση από Liriomyza trifolii στο πεδίο παραγωγής κατά τους επίσημους ελέγχους που διεξάγονται τουλάχιστον κάθε μήνα κατά τους τρεις μήνες πριν από τη συγκομιδή, ή - ότι τα φυτά, ή, στην περίπτωση των μοσχευμάτων, τα μητρικά φυτά, έχουν υποβληθεί σε επίσημα εγκεκριμένο και επιτηρούμενο καθεστώς ελέγχου, που περιλαμβάνει κατάλληλη αγωγή για την εξάλειψη της Liriomyza trifolii από τα φυτά"> ID="1">33β. Φυτά των  Apium graveolens, Capsicum annuum, Chrysanthemum, Dendranthema, Dianthus caryophyllus, Gerbera,Gypsophila, Solanum lycopersicum, που προορίζονται για φύτευση, με εξαίρεση τους σπόρους προς σπορά που κατάγονται από αμερικανικές χώρες η άλλη τρίτη χώρα  που δεν αναφέρεται στο σημείο 33α.> ID="2">Επίσημη διαπίστωση ότι δεν έχει παρατηρηθεί μόλυνση από Amauromyza maculosa, Liriomyza huidobrensis, Liriomyza sativae ή Liriomyza trifolii στο πεδίο παραγωγής κατά τους επίσημους ελέγχους που διεξάγονται  τουλάχιστον κάθε μήνα κατά τους τρεις μήνες πριν από τη συγκομιδή">".  6. Στο μέρος Α, το σημείο 35 αντικαθίσταται από τα εξής:  " "" ID="1">35. Καλλιεργητικό υπόστρωμα, όπως προσδιορίζεται στο παράρτημα V σημείο 5 β)> ID="2">Επίσημη διαπίστωση:  α) ότι τη στιγμή της φύτευσης το καλλιεργητικό υπόστρωμα:  - ήταν απαλλαγμένο από χώμα και από οργανικές ουσίες, ή - ήταν απαλλαγμένο από έντομα και επιβλαβή νηματοειδή και είχε υποβληθεί σε εξέταση ή σε κατάλληλη αγωγή για να απαλλαγεί από άλλους επιβλαβείς οργανισμούς, ή - είχε υποβληθεί σε κατάλληλη αγωγή για να απαλλαγεί από επιβλαβείς οργανισμούς και β) ότι μετά τη φύτευση:  - έχουν ληφθεί τα κατάλληλα μέτρα για να εξασφαλιστεί ότι το καλλιεργητικό υπόστρωμα παραμένει απαλλαγμένο από επιβλαβείς οργανισμούς, ή - ότι τις δύο εβδομάδες πριν από την αποστολή, αφαιρέθηκε το καλλιεργητικό υπόστρωμα από τα φυτά και αφέθηκε το ελάχιστο που είναι απαραίτητο για να ζήσουν κατά τη μεταφορά και, εάν μεταφυτεύθηκαν, ότι το χρησιμοποιούμενο καλλιεργητικό υπόστρωμα για το  σκοπό αυτό ανταποκρίνεται στις απαιτήσεις που προβλέπονται στο α)">".  7. Στο μέρος Α, καταργείται το σημείο 36.  8. Στο μέρος Α σημείο 39 δεξιά στήλη, το δεύτερο εδάφιο αντικαθίσταται από τα εξής:  "- ότι:  - η καλλιέργεια ανήκει σε ποικιλία που έχει αναγνωρισθεί σαν πολύ ανθεκτική στο Corynebacterium insidiosum, ή - δεν είχε ακόμη αρχίσει την τέταρτη πλήρη βλαστική περίοδο από τη σπορά όταν ο σπόρος είχε συγκομισθεί και ότι είχε πραγματοποιηθεί προηγουμένως μία μόνο συγκομιδή από την καλλιέργεια, ή - η περιεκτικότητα σε αδρανή ουσία, που έχει προσδιορισθεί σύμφωνα με τους κανόνες που εφαρμόζονται για την πιστοποίηση των σπόρων προς σπορά που τίθενται σε εμπορία στην Κοινότητα, δεν υπερβαίνει το 0,1% κατά βάρος".  9. Στο μέρος Α, το σημείο 41, δεξιά στήλη, αντικαθίσταται από τα εξής:  "Επίσημη διαπίστωση:  1. ότι οι σπόροι προς σπορά έχουν αποκτηθεί με ενδεδειγμένη μέθοδο εξαγωγής των οξέων ή με ισοδύναμη μέθοδο που καθορίζεται σύμφωνα με τη διαδικασία που προβλέπεται στο άρθρο 16, και 2. α) ότι οι σπόροι προς σπορά προέρχονται από περιοχές στις οποίες είναι γνωστό ότι δεν έχουν εμφανιστεί Corynebacterium michiganense, Xanthomonas vesicatoria ή Potato spindle tuber viroid- ή β) ότι δεν έχουν παρατηρηθεί συμπτώματα ασθενειών από αυτούς τους επιβλαβείς οργανισμούς στο πεδίο παραγωγής από την αρχή της τελευταίας πλήρους βλαστικής περιόδου- ή γ) ότι οι σπόροι προς σπορά έχουν υποβληθεί σε επίσημη δοκιμασία για τους ανωτέρω τουλάχιστον επιβλαβείς οργανισμούς, με βάση αντιπροσωπευτικό δείγμα και με τη χρησιμοποίηση των κατάλληλων μεθόδων, και έχει διαπιστωθεί κατά τη δοκιμασία αυτή ότι είναι  απαλλαγμένοι από τους οργανισμούς αυτούς".  10. Στο μέρος Β, παρεμβάλλεται το ακόλουθο σημείο:  " "" ID="1">7α. Φυτά των Chaenomeles, Cotoneaster, Crataegus, Cydonia, Malus, Pyracantha, Pyrus, Sorbus εκτός από Sorbus indermedia, Stranvaesia, με εξαίρεση τους καρπούς και τους σπόρους προς σπορά> ID="2">Με την επιφύλαξη:  - ορισμένων απαγορεύσεων που ισχύουν για τα φυτά βάσει του παραρτήματος III μέρος Β σημείο 9 ή 10, ή - απαλλαγών από ορισμένες απαιτήσεις που απαριθμούνται στη συνέχεια και μπορούν να χορηγηθούν στα κράτη μέλη σύμφωνα με τη διαδικασία που προβλέπεται στο άρθρο 16, όταν μπορούν να παρασχεθούν ισοδύναμες εγγυήσεις:  Α. Επίσημη διαπίστωση:  1. ότι τα φυτά κατάγονται είτε από την Ελλάδα, την Ιρλανδία, την Ιταλία ή το Ηνωμένο Βασίλειο (Βόρεια Ιρλανδία), είτε από άλλες χώρες ή περιοχές που είναι αναγνωρισμένες σαν απαλλαγμένες από την Erwinia amylovora, σύμφωνα με τη διαδικασία που  προβλέπεται στο άρθρο 16, εάν αυτές οι χώρες ή οι περιοχές προστατεύονται αποτελεσματικά κατά της εισαγωγής της Erwinia amylovora και έχουν παραχθεί σε φυτώρια που χρησιμοποιούν αποκλειστικά υλικό που έχει αναπτυχθεί σ' αυτές τις χώρες ή τις περιοχές,  ή 2. ότι τα φυτά:  α) έχουν παραχθεί σε πεδίο:  i) το οποίο βρίσκεται σε μια "προστατευμένη ζώνη " που έχει επίσημα καθορισθεί και καλύπτει τουλάχιστον 50 km2, δηλαδή μια ζώνη όπου τουλάχιστον τα φυτά που φιλοξενούν παράσιτα υποβάλλονται σε επίσημα εγκεκριμένο και επιτηρούμενο καθεστώς ελέγχου, με  σκοπό τη μείωση στο ελάχιστο του κινδύνου εξάπλωσης της Erwinia amylovora από φυτά τα οποία καλλιεργούνται εκεί,  ii) το οποίο έχει επίσημα εγκριθεί για την καλλιέργεια φυτών, πριν από την έναρξη της τελευταίας πλήρους βλαστικής περιόδου, υπό τους όρους που προβλέπονται στα στοιχεία α) και β). Η έγκριση αυτή, που πρέπει να κοινοποιείται στην Επιτροπή πριν από τον  Ιούλιο, δηλώνει τη θέση του πεδίου, τον τύπο και τον κατά προσέγγιση αριθμό των φυτών που καλλιεργούνται εκεί, και την ημερομηνία της έγκρισης,  iii) το οποίο, όπως και τα άλλα μέρη της "προστατευμένης ζώνης " που το περιβάλλουν, έχει διαπιστωθεί ότι είναι απαλλαγμένο από την Erwinia amylovora, από την αρχή της τελευταίας πλήρους βλαστικής περιόδου με την ευκαιρία - επίσημων επιθεωρήσεων που διεξάγονται τουλάχιστον δύο φορές στο πεδίο καθώς και στην περιβάλλουσα ζώνη, σε πλάτος τουλάχιστον 250 μέτρων, μία φορά κατά τους μήνες Ιούλιο-Αύγουστο και μία κατά τους μήνες Σεπτέμβριο-Οκτώβριο για το βόρειο ημισφαίριο,  και μία φορά κατά τους μήνες Ιανουάριο-Φεβρουάριο και μία φορά κατά τους μήνες Μάρτιο-Απρίλιο για το νότιο ημισφαίριο, και - επίσημων ελέγχων με δειγματοληψία που διεξάγονται στην περιβάλλουσα ζώνη σε πλάτος τουλάχιστον 1 χιλιομέτρου, τουλάχιστον μία φορά κατά τους μήνες Ιουλίο έως Οκτώβριο, για το βόρειο ημισφαίριο, και μία φορά τουλάχιστον κατά τους μήνες Ιανουάριο έως  Απρίλιο για το νότιο ημισφαίριο, στις επιλεγείσες κατάλληλες θέσεις, ιδίως εκεί όπου καλλιεργούνται φυτά που χρησιμεύουν ως δείκτες, και - επίσημων δοκιμασιών που διεξάγονται, σύμφωνα με τις κατάλληλες εγαστηριακές μεθόδους σε δείγματα επίσημα επιλεγμένα από την αρχή της τελευταίας πλήρους βλαστικής περιόδου, σε φυτά στα οποία έχουν εμφανιστεί συμπτώματα της Erwinia amylovora, στο πεδίο  ή σε άλλα μέρη της "προστατευμένης ζώνης ",  iv) από το οποίο πεδίο καθώς και από τα άλλα μέρη της "προστατευμένης ζώνης ", δεν έχει μεταφερθεί κανένα φυτό που φιλοξενεί παράσιτα με συμπτώματα της Erwinia amylovora χωρίς να έχει προηγηθεί επίσημος έλεγχος ή έγκριση- και β) έχουν υποβληθεί στα κατάλληλα διοικητικά μέτρα για να προσδιοριστεί η ταυτότητά τους, όπως η επικόλληση ετικέτας στο πεδίο, στην περίπτωση των οπωροφόρων δένδρων, ή άλλες ενέργειες με παρόμοιο αποτέλεσμα.  Β. Τα φυτά συσκευάζονται και οι συσκευασίες εφοδιάζονται επισήμως με διακριτικά σήματα κατά τρόπο ώστε να εξασφαλίζεται η ταυτότητά τους κατά την αποστολή. Τα ίδια σήματα αναπαριστώνται και στο πιστοποιητικό που προβλέπεται στο άρθρο 7.> ID="3">Ελλάδα,  Γαλλία, Ιρλανδία, Ιταλία, Λουξεμβούργο, Ηνωμένο Βασίλειο (Βόρεια Ιρλανδία), εάν και εφόσον οι χώρες αυτές δεν έχουν διαγραφεί από αυτή τη στήλη σύμφωνα με τη διαδικασία που προβλέπεται στο άρθρο 16, λαμβανομένης υπόψη μιας ενδεχόμενης εξάπλωσης της  Erwinia amylovora">".  11. Στο μέρος Β σημείο 14 αριστερή στήλη, η λέξη "Apium" παρεμβάλλεται μπροστά από τη λέξη "Beta" και τη λέξη "Lactuca" αντικαθίσταται από τις λέξεις "Lactuca, Petroselinum και Spinacea".  12. Στο μέρος Β σημείο 14 κεντρική στήλη πρώτη περίπτωση, προστίθεται το ακόλουθο κείμενο:  "ιδιαίτερα στις καλλιέργειες γεωμήλων ή μελιτζάνας ευρισκομένων στο άμεσο περιβάλλον ή, αν υπήρξε προηγούμενη προστασία των γεωμήλων ή της μελιτζάνας, στο πεδίο παραγωγής, εκτός εάν δεν έχει παρατηρηθεί μόλυνση των καλλιεργειών αυτών από Leptinotarsa  decemlineata κατά τις επίσημες επιθεωρήσεις που πραγματοποιούνται τουλάχιστον δύο φορές από την έναρξη της τελευταίας πλήρους βλαστικής περιόδου".   Άρθρο 5  Το παράρτημα V της οδηγίας 77/93/ΕΟΚ τροποποιείται ως εξής:  1. Στο σημείο 2 α) παρεμβάλλεται η λέξη "Dendranthema" μετά τη λέξη "Chrysanthemum" και η λέξη "Gypsophila" μετά τη λέξη "Gladiolus".  2. Το σημείο 5 αντικαθίσταται από τα εξής:  "5. α) Καλλιεργητικό υπόστρωμα ως έχει, που συνίσταται εξ ολοκλήρου ή εν μέρει από χώμα ή στερεές οργανικές ουσίες, όπως μέρη φυτών, χούμο που περιέχει τύρφη ή φλοιούς, με εξαίρεση το χούμο που συνίσταται εξ ολοκλήρου από τύρφη, ή β) καλλιεργητικό υπόστρωμα που είναι προσκολλημένο ή συνδεδεμένο στα φυτά, το οποίο συνίσταται εξ ολοκλήρου η εν μέρει από τις ουσίες που καθορίζονται στο σημείο α) ή που συνίσταται εξ ολοκλήρου ή εν μέρει από τύρφη ή άλλη στερεή ανόργανη ουσία που έχει  σκοπό να διατηρήσει σε ζωή τα φυτά, καταγόμενο από χώρες στις οποίες εφαρμόζονται οι διατάξεις του παραρτήματος III μέρος Α σημεία 1 ή 12".   Άρθρο 6  Το παράρτημα VI καταργείται.   Άρθρο 7  Τα κράτη μέλη θέτουν σε ισχύ τις αναγκαίες νομοθετικές, κανονιστικές ή διοικητικές διατάξεις για να συμμορφωθούν με την παρούσα οδηγία το αργότερο την 1η Ιουλίου 1985.  Τα κράτη μέλη ενημερώνουν αμέσως την Επιτροπή σχετικά με όλες τις νομοθετικές, κανονιστικές ή διοικητικές διατάξεις που θεσπίζουν κατ' εφαρμογή της παρούσας οδηγίας. Η Επιτροπή ενημερώνει σχετικά τα άλλα κράτη μέλη.   Άρθρο 8  Η παρούσα οδηγία απευθύνεται στα κράτη μέλη.  Λουξεμβούργο, 28 Ιουνίου 1984.  Για το Συμβούλιο Ο Πρόεδρος H. BOUCHARDEAU  (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 14 της 16. 1. 1981, σ. 23.


Οδηγία 66/683/ΕΟΚ της Επιτροπής της 7ης Νοεμβρίου 1966, περί καταργήσεως όλων των διαφορών μεταξύ των εθνικών προϊόντων και των προϊόντων τα οποία, με βάση τα άρθρα 9 και 10 της συνθήκης, πρέπει να γίνουν δεκτά στα πλαίσια της ελεύθερης κυκλοφορίας, όσον αφορά τις νομοθετικές κανονιστικές και διοικητικές διατάξεις που απαγορεύουν τη χρήση των ανωτέρω αναφερόμενων εισαγόμενων προϊόντων και οι οποίες επιβάλλουν τη χρήση εθνικών προϊόντων ή που συνδέουν κάποιο κέρδος με τη χρήση αυτή


Avis juridique important

|

31993L0004

Οδηγία 93/4/ΕΟΚ του Συμβουλίου της 8ης Φεβρουαρίου 1993 για την τροποποίηση της οδηγίας 71/305/ΕΟΚ περί συντονισμού των διαδικασιών για τη σύναψη συμβάσεων δημοσίων έργων

Επίσημη Εφημερίδα αριθ. L 038 της 16/02/1993 σ. 0031 - 0032

ΟΔΗΓΙΑ 93/4/ΕΟΚ ΤΟΥ ΣΥΜΒΟΥΛΙΟΥ της 8ης Φεβρουαρίου 1993 για την τροποποίηση της οδηγίας 71/305/ΕΟΚ περί συντονισμού των διαδικασιών για τη σύναψη συμβάσεων δημοσίων έργωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 57 παράγραφος 2 τελευταία φράση και τα άρθρα 66 και 100Α,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  ότι είναι σκόπιμο να μπορούν να προσαρμόζονται, ανάλογα με την εξέλιξη των τεχνικών αναγκών, ορισμένοι τεχνικοί όροι που αφορούν τις προκηρύξεις και τις στατιστικές εκθέσεις που απαιτούνται από την οδηγία 71/305/ΕΟΚ του Συμβουλίου της 26ης Ιουλίου 1971  περί συντονισμού των διαδικασιών για τη σύναψη συμβάσεων δημοσίων έργων (4)- ότι το παράρτημα ΙΙ της οδηγίας 71/305/ΕΟΚ αναφέρεται στη γενική ονοματολογία των οικονομικών δραστηριοτήτων στις Ευρωπαϊκές Κοινότητες (NACE)- ότι η Κοινότητα δύναται να αναθεωρεί ή να αντικαθιστά, ανάλογα με τις ανάγκες, την κοινή ονοματολογία και ότι  είναι αναγκαίο να θεσπιστούν διατάξεις που θα επιτρέπουν την ανάλογη προσαρμογή των αναφορών που γίνονται στην ονοματολογία (NACE) στο εν λόγω παράρτημα ΙΙ- ότι οι αλλαγές αυτές συντρέχει λόγος να επέρχονται με τη διαδικασία που προβλέπεται στο άρθρο 30β της οδηγίας 71/305/ΕΟΚ, το οποίο πρέπει να προσαρμοστεί αναλόγως,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το άρθρο 30β της οδηγίας 71/305/ΕΟΚ αντικαθίσταται από το ακόλουθο κείμενο:  "Άρθρο 30β 1. Το παράρτημα Ι τροποποιείται από την Επιτροπή σύμφωνα με τη διαδικασία της παραγράφου 3 εφόσον, σε συνάρτηση ιδίως με τις κοινοποιήσεις των κρατών μελών, κρίνεται αναγκαίο:  α) να αποκλειστούν από το παράρτημα αυτό οι οργανισμοί δημοσίου δικαίου που δεν πληρούν πλέον τα κριτήρια που καθορίζονται στο άρθρο 1 στοιχείο β)- β) να περιληφθούν στο παράρτημα αυτό οι οργανισμοί δημοσίου δικαίου που πληρούν τα κριτήρια αυτά.  2. Οι όροι για τη σύνταξη, διαβίβαση, παραλαβή, μετάφραση, συγκέντρωση και διανομή των προκηρύξεων που αναφέρονται στο άρθρο 12, καθώς και των στατιστικών εκθέσεων που προβλέπονται στο άρθρο 30α, η ονοματολογία που προβλέπεται στο παράρτημα ΙΙ, καθώς  και οι όροι για την αναφορά, στις προκηρύξεις, σε συγκεκριμένες κλάσεις της ονοματολογίας, μπορούν να τροποποιούνται σύμφωνα με τη διαδικασία της παραγράφου 3.  3. Ο πρόεδρος της συμβουλευτικής επιτροπής για τις κρατικές συμβάσεις υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με  τον επείγοντα χαρακτήρα του θέματος, και, αν χρειαστεί, προβαίνει σε ψηφοφορία.  Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.  Η Επιτροπή εξετάζει με τη μεγαλύτερη δυνατή προσοχή τη γνώμη της επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.  4. Τα τροποποιημένα κείμενα των παραρτημάτων Ι και ΙΙ και οι όροι που προβλέπονται στην παράγραφο 2 δημοσιεύονται στην Επίσημη Εφημερίδα των Ευρωπαϊκών Κοινοτήτων." Άρθρο 2  1. Τα κράτη μέλη θέτουν σε ισχύ τις αναγκαίες διατάξεις για να συμμορφωθούν με την παρούσα οδηγία πριν από την 1η Ιουλίου 1993. Πληροφορούν αμέσως την Επιτροπή σχετικά.  2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή εκδίδονται από τα κράτη μέλη.  Άρθρο 3  Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.  Άρθρο 4  Η παρούσα οδηγία απευθύνεται στα κράτη μέλη.  Βρυξέλλες, 8 Φεβρουαρίου 1993.  Για το Συμβούλιο Ο Πρόεδρος J. TROJBORG (1) ΕΕ αριθ. C 225 της 1. 9. 1992, σ. 11.  (2) ΕΕ αριθ. C 305 της 23. 11. 1992 και απόφαση της 20ής Ιανουαρίου 1993 (δεν δημοσιεύτηκε ακόμα στην Επίσημη Εφημερίδα).  (3) ΕΕ αριθ. C 332 της 16. 12. 1992, σ. 71.  (4) ΕΕ αριθ. L 185 της 16. 8. 1971, σ. 5. Οδηγία όπως τροποποιήθηκε τελευταία από την οδηγία 90/531/ΕΟΚ (ΕΕ αριθ. L 297 της 29. 10. 1990, σ. 1.


Avis juridique important

|

31992L0017

Οδηγία 92/17/ΕΟΚ της Επιτροπής της 17ης Μαρτίου 1992 για την τροποποίηση της οδηγίας 66/403/ΕΟΚ του Συμβουλίου περί εμπορίας σπόρων γεωμήλων προς φύτευση

Επίσημη Εφημερίδα αριθ. L 082 της 27/03/1992 σ. 0069 - 0069 Φινλανδική ειδική έκδοση: Κεφάλαιο 3 τόμος 41 σ. 0172  Σουηδική ειδική έκδοση: Κεφάλαιο 3 τόμος 41 σ. 0172

ΟΔΗΓΙΑ 92/17/ΕΟΚ ΤΗΣ ΕΠΙΤΡΟΠΗΣ  της 17ης Μαρτίου 1992  για την τροποποίηση της οδηγίας 66/403/ΕΟΚ του Συμβουλίου περί εμπορίας σπόρων γεωμήλων προς φύτευσηΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 66/403/ΕΟΚ (1) του Συμβουλίου της 14ης Ιουνίου 1986 περί εμπορίας σπόρων γεωμήλων προς φύτευση, όπως τροποποιήθηκε τελευταία από την οδηγία 91/127/ΕΟΚ της Επιτροπής (2), και ιδίως το άρθρο 15 παράγραφος 2 στοιχείο α),  Εκτιμώντας:  ότι, καταρχήν και αρχής γενομένης από ορισμένες ημερομηνίες, τα κράτη μέλη δεν μπορούν πλέον να διαπιστώνουν τα ίδια την ισοδυναμία των σπόρων γεωμήλων προς φύτευση που συγκομίζονται σε τρίτες χώρες με τους σπόρους γεωμήλων προς φύτευση που  συγκομίζονται στην Κοινότητα και συμφωνούν με την οδηγία αυτή-  ότι επειδή, ωστόσο, δεν είχαν ολοκληρωθεί οι εργασίες που θα επέτρεπαν μια κοινοτική διαπίστωση ισοδυναμίας για όλες τις ενδιαφερόμενες τρίτες χώρες, το άρθρο 15 παράγραφος 2 στοιχείο α) της οδηγίας αυτής επέτρεψε στα κράτη μέλη να επεκτείνουν, μέχρι  τις 31 Μαρτίου 1991, τη διάρκεια ισχύος των διαπιστώσεων ισοδυναμίας στις οποίες είχαν ήδη προβεί όσον αφορά ορισμένες χώρες τις οποίες δεν κάλυπταν οι κοινοτικές διαπιστώσεις-  ότι οι εργασίες δεν έχουν ακόμα ολοκληρωθεί-  ότι η άδεια μπορεί να παραταθεί μόνο σύμφωνα με τις υποχρεώσεις των κρατών μελών, τις οποίες διέπουν οι κοινοτικοί φυτοϋγειονομικοί κανόνες, που θεσπίζονται με την οδηγία 77/93/ΕΟΚ του Συμβουλίου (3)-  ότι, με τις οδηγίες 91/591/ΕΟΚ (4) και 91/592/ΕΟΚ (5) της Επιτροπής, οι παρεκκλίσεις που προβλέπονται από ορισμένα κράτη μέλη από ορισμένες διατάξεις της οδηγίας 77/93/ΕΟΚ όσον αφορά τους σπόρους γεωμήλων προς φύτευση καταγωγής Πολωνίας και Καναδά  αντίστοιχα έχουν εγκριθεί μέχρι τις 31 Μαρτίου 1992-  ότι πρέπει, επομένως, να παραταθεί η άδεια που χορηγήθηκε στα κράτη μέλη σύμφωνα με το άρθρο 15 παράγραφος 2 στοιχείο α)-  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής για τους Σπόρους προς Σπορά και το πολλαπλασιαστικό υλικό για τη γεωργία, τις δενδροκηπευτικές καλλιέργειες και τη δασοκομία,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο άρθρο 15 παράγραφος 2 στοιχείο α) της οδηγίας 66/403/ΕΟΚ, η ημερομηνία "31 Μαρτίου 1991" αντικαθίσταται από την ημερομηνία "31 Μαρτίου 1992".  Άρθρο 2  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά.  Όταν τα κράτη μέλη θεσπίζουν τις διατάξεις αυτές, οι εν λόγω διατάξεις περιέχουν παραπομπή στην παρούσα οδηγία ή συνοδεύονται από μια τέτοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.  Άρθρο 3  Η παρούσα οδηγία απευθύνεται στα κράτη μέλη. Βρυξέλλες, 17 Μαρτίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. 125 της 11. 7. 1966, σ. 2320/66. (2) ΕΕ αριθ. L 60 της 7. 3. 1991, σ. 18. (3) ΕΕ αριθ. L 26 της 31. 1. 1977, σ. 20. (4) ΕΕ αριθ. L 316 της 16. 11. 1991, σ. 43. (5) ΕΕ αριθ. L 316 της 16. 11. 1991, σ. 45.


Avis juridique important

|

31983L0447

Οδηγία 83/447/ΕΟΚ της Επιτροπής της 18ης Αυγούστου 1983 σχετικά με τα μέτρα που προβλέπονται από το άρθρο 3 παράγραφος 3 της οδηγίας 76/889/ΕΟΚ του Συμβουλίου περί προσεγγίσεως των νομοθεσιών των Κρατών μελών των αναφερομένων στα παράσιτα (ηλεκτρομαγνητικές διαταραχές) που προκαλούνται από ηλεκτρικές οικιακές συσκευές, φορητά εργαλεία και παρόμοιες συσκευές, καθώς και της οδηγίας 76/890/ΕΟΚ του Συμβουλίου περί προσεγγίσεως των νομοθεσιών των Κρατών μελών των αναφερομένων στον περιορισμό των παρασίτων των φωτιστικών διατάξεων με λαμπτήρες φθορισμού εφοδιασμένους με εκκινητή

Επίσημη Εφημερίδα αριθ. L 247 της 07/09/1983 σ. 0010 - 0010 Ισπανική ειδική έκδοση: Κεφάλαιο 13 τόμος 14 σ. 0161  Πορτογαλική ειδική έκδοση : Κεφάλαιο 13 τόμος 14 σ. 0161

***** ΟΔΗΓΙΑ ΤΗΣ ΕΠΙΤΡΟΠΗΣ  της 18ης Αυγούστου 1983  σχετικά με τα μέτρα που προβλέπονται από το άρθρο 3 παράγραφος 3 της οδηγίας 76/889/ΕΟΚ του Συμβουλίου περί προσεγγίσεως των νομοθεσιών των Κρατών μελών των αναφερομένων στα παράσιτα (ηλεκτρομαγνητικές διαταραχές) που προκαλούνται από ηλεκτρικές οικιακές συσκευές, φορητά εργαλεία και παρόμοιες συσκευές, καθώς και της οδηγίας 76/890/ΕΟΚ του Συμβουλίου περί προσεγγίσεως των νομοθεσιών των Κρατών μελών των αναφερομένων στον περιορισμό των παρασίτων των φωτιστικών διατάξεων με λαμπτήρες φθορισμού εφοδιασμένους με εκκινητή  (83/447/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 76/889/ΕΟΚ του Συμβουλίου της 4ης Νοεμβρίου 1976 περί προσεγγίσεως των νομοθεσιών των Κρατών μελών των αναφερομένων στα παράσιτα (ηλεκτρομαγνητικές διαταραχές) που προκαλούνται από ηλεκτρικές οικιακές συσκευές, φορητά εργαλεία και παρόμοιες συσκευές (1), όπως τροποποιήθηκε τελευταία από την πράξη προσχωρήσεως της Ελληνικής Δημοκρατίας, και ιδίως το άρθρο 3 παράγραφος 3,  την οδηγία 76/890/ΕΟΚ του Συμβουλίου της 4ης Νοεμβρίου 1976 περί προσεγγίσεως των νομοθεσιών των Κρατών μελών των αναφερομένων στον περιορισμό των παρασίτων των φωτιστικών διατάξεων με λαμπτήρες φθορισμού εφοδιασμένους με εκκινητή (2), και ιδίως το άρθρο 3 παράγραφος 3,  Εκτιμώντας:  ότι, κατά το άρθρο 3 παράγραφος 3 πρώτο εδάφιο των προαναφερθεισών οδηγιών, τα Κράτη μέλη δύνανται, εντός περιόδου πεντέμισι ετών από της κοινοποιήσεως των οδηγιών αυτών, να απαιτήσουν όπως η πιστότητα των συσκευών στις προδιαγραφές των εν λόγω οδηγιών πιστοποιείται με σήματα ή πιστοποιητικά που χορηγούνται κατόπιν εντολής των αρμοδίων αρχών, βάσει προηγούμενης δοκιμής του προτύπου·  ότι, κατά το δεύτερο εδάφιο αυτής της διατάξεως, βάσει της αποκτηθείσας πείρας και των επιτευχθέντων αποτελεσμάτων εντός του πλαισίου της Κοινότητας, και το αργότερο προ του τέλους της εν λόγω περιόδου των πεντέμισι ετών, λαμβάνονται όλα τα κατάλληλα μέτρα σύμφωνα με τη διαδικασία που προβλέπεται στο άρθρο 8 της οδηγίας 76/889/ΕΟΚ·  ότι η αποκτηθείσα πείρα και τα αποτελέσματα που προέκυψαν στο πλαίσο της Κοινότητας αποδεικνύουν ότι οι διατάξεις του άρθρου 3 παράγραφοι 1 και 2 των εν λόγω οδηγιών συνιστούν σύστημα ελέγχου το οποίο επαρκεί για να διασφαλίσει την τήρηση του άρθρου 2 αυτών των οδηγιών και ότι κατά συνέπεια δεν ενδείκνυται η πρόβλεψη συμπληρωματικών μέτρων ελέγχου·  ότι η Επιτροπή υπέβαλε στις 4 Μαΐου 1982, στην επιτροπή που συγκροτήθηκε σύμφωνα με το άρθρο 7 της οδηγίας 76/889/ΕΟΚ, σχέδιο σχετικά με τα μέτρα που πρέπει να ληφθούν, και ότι, λόγω ελλείψεως γνώμης της εν λόγω επιτροπής, η Επιτροπή υπέβαλε στο Συμβούλιο πρόταση, στις 16 Μαΐου 1983, σχετικά με τα μέτρα που πρέπει να ληφθούν, σύμφωνα με το άρθρο 8 παράγραφος 3 περίπτωση β) της παραπάνω οδηγίας·  ότι το Συμβούλιο δεν έχει αποφανθεί εντός της προθεσμίας των τριών μηνών από της συγκλήσεώς του και ότι, σύμφωνα με το άρθρο 8 παράγρφος 3 περίπτωση γ) της οδηγίας 76/889/ΕΟΚ, τα προταθέντα μέτρα θεσπίζονται στην περίπτωση αυτή από την Επιτροπή,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Τα Κράτη μέλη που είχαν προσφύγει στη δυνατότητα που προβλέπεται στο άρθρο 3 παράγραφος 3 της οδηγίας 76/889/ΕΟΚ και στο άρθρο 3 παράγραφος 3 της οδηγίας 76/890/ΕΟΚ καταργούν τα μέτρα τα οποία έλαβαν βάσει της δυνατότητας αυτής μέσα σε διάστημα δύο μηνών από της κοινοποιήσεως της παρούσας οδηγίας. Ενημερώνουν αμέσως περί αυτού την Επιτροπή.  Άρθρο 2  Η παρούσα οδηγία απευθύνεται στα Κράτη μέλη.  Βρυξέλλες, 18 Αυγούστου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 336 της 4. 12. 1976, σ. 1.  (2) ΕΕ αριθ. L 336 της 4. 12. 1976, σ. 22.


Avis juridique important

|

31966L0162

Οδηγία 66/162/ΕΟΚ του Συμβουλίου της 28ης Φεβρουαρίου 1966 περί της πραγματοποιήσεως του δικαιώματος εγκαταστάσεως και της ελεύθερης παροχής υπηρεσιών για τις μη μισθωτές δραστηριότητες που υπάγονται στους κλάδους: ηλεκτρισμός, αέριο, ύδωρ και υγειονομικές υπηρεσίες (κλάδος 5 ΔΤΤΒ)

Επίσημη Εφημερίδα αριθ. 042 της 08/03/1966 σ. 0584 - 0588 Φινλανδική ειδική έκδοση: Κεφάλαιο 6 τόμος 1 σ. 0043  Δανική ειδική έκδοση: Σειρά I Κεφάλαιο 1965-1966 σ. 0083  Σουηδική ειδική έκδοση: Κεφάλαιο 6 τόμος 1 σ. 0043  Αγγλική ειδική έκδοση: Σειρά I Κεφάλαιο 1965-1966 σ. 0093  Ελληνική ειδική έκδοση: Κεφάλαιο 06 τόμος 1 σ. 0060  Ισπανική ειδική έκδοση: Κεφάλαιο 06 τόμος 1 σ. 0065  Πορτογαλική ειδική έκδοση : Κεφάλαιο 06 τόμος 1 σ. 0065

ΟΔΗΓΙΑ ΤΟΥ ΣΥΜΒΟΥΛΙΟΥ της 28ης Φεβρουαρίου 1966 περί της πραγματοποιήσεως του δικαιώματος εγκαταστάσεως και της ελεύθερης παροχής υπηρεσιών για τις μη μισθωτές δραστηριότητες που υπάγονται στους κλάδους ηλεκτρισμός, αέριο, ύδωρ και υγειονομικές  υπηρεσίες (κλάδος 5, ΔΤΤΒ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 5 παράγραφοι 2 και 3, και το άρθρο 63 παράγραφοι 2 και 3,  το γενικό πρόγραμμα για την κατάργηση των περιορισμών στο δικαίωμα εγκαταστάσεως(1), και ιδίως τον Τίτλο IV/A,  το γενικό πρόγραμμα για την κατάργηση των περιορισμών στην ελεύθερη παροχή υπηρεσιών(2), και ιδίως τον Τίτλο V/Γ,  την πρόταση της Επιτροπής,  τη γνώμη της Συνελεύσεως(3),  τη γνώμη της Οικονομικής και Κοινωνικής Επιτροπής(4),  Εκτιμώντας:  ότι τα γενικά προγράμματα προβλέπουν την κατάργηση προ του τέλους του δευτέρου έτους του δευτέρου σταδίου, κάθε διακριτικής μεταχειρίσεως που βασίζεται στην ιθαγένεια και αφορά την εγκατάσταση και την παροχή υπηρεσιών στους τομείς του ηλεκτρισμού,  αερίου, ατμού, ύδατος και υγειονομικών υπηρεσιών- ότι η παρούσα οδηγία εφαρμόζεται επίσης στις δραστηριότητες που έχουν ως αντικείμενο υπηρεσίες γενικώτερου οικονομικού συμφέροντος, με την επιφύλαξη της εφαρμογής του άρθρου 90 της συνθήκης στις επιχειρήσεις που έχουν αναλάβει την διαχείριση παρόμοιων  υπηρεσιών- ότι για την διασφάλιση ορθής εφαρμογής της παρούσας οδηγίας πρέπει να καθορισθεί το πεδίο εφαρμογής της προσδιορίζοντας ποιες θεωρούνται μη μισθωτές δραστηριότητες στους εν λόγω τομείς- ότι οι δραστηριότητες παραγωγής και διανομής περιλαμβάνουν τις ενέργειες που προορίζονται να θέσουν στη διάθεση του καταναλωτού σε εύχρηστη μορφή, το αέριο, τον ηλεκτρισμό και το ύδωρ- ότι συνεπώς, οι δραστηριότητες μεταποιήσεως που είναι συναφείς με  την παραγωγή, τη διοχέτευση, τη μεταφορά και τη διανομή ανήκουν στο πεδίο εφαρμογής της παρούσης οδηγίας- ότι κατά την εφαρμογή της παρούσης οδηγίας πρέπει να ληφθούν υπ' όψη οι διάφορες σύγχρονες τεχνικές που περιέχονται στην έννοια "εργοστάσια αερίου" με την ευρεία σημασία αυτής και ότι η παραγωγή και η διανομή του ατμού περιλαμβάνουν επίσης την παραγωγή  και τη διανομή θερμού ύδατος που προορίζεται για θέρμανση- ότι η ομάδα των υγειονομικών υπηρεσιών περιλαμβάνει ιδίως την καταστροφή ή την χρησιμοποίηση των βιομηχανικών αποβλήτων ή των οικιακών απορριμμάτων και κόπρων, χωρίς να συμπεριλαμβάνει τις βοηθητικές δραστηριότητες υγιεινής που αποτελούν μέρος της  ομάδας 822 της ΔΤΤΒ- ότι ορισμένες δραστηριότητες που εντάσσονται στο γενικό πλαίσιο του εφοδιασμού σε ενέργεια ή ύδωρ δεν αναφέρονται στην παρούσα οδηγία, αλλά υπάγονται σε άλλες ομάδες της ονοματολογίας η οποία χρησιμοποιήθηκε σαν βάση για τον καθορισμό των σταδίων του  γενικού προγράμματος ελευθερώσεως- ότι πρόκειται ιδίως για την εκμετάλλευση φρεάτων φυσικού αερίου, την παραγωγή αερίου για εργοστάσια κατασκευής κωκ (οπτάνθρακος) εφ' όσον αυτά δεν περιλαμβάνονται στην ομάδα 512 της ΔΤΤΒ, την παραγωγή αερίου από τα  διϋλιστήρια πετρελαίου- ότι εξ άλλου το γενικό πρόγραμμα καθορίζει την ελευθέρωση των διαφόρων αυτών δραστηριοτήτων στην ίδια προθεσμία και ότι, συνεπώς το σύνολο των δραστηριοτήτων παραγωγής του τεχνητού αερίου πρέπει κανονικά να ελευθερωθεί κατά την  ίδια ημερομηνία- ότι η "Διεθνής Ταξινόμηση τύπου κατά βιομηχανία, όλων των κλάδων οικονομικής δραστηριότητος (ΔΤΤΒ), γραφείο στατιστικής των Ηνωμένων Εθνών, σειρά Μ. αριθ. 4, Rev. 1, New York 1958" αποκλείει τη μεταφορά φυσικού αερίου σαν υπηρεσία ανεξάρτητη στον τομέα  των δραστηριοτήτων εφοδιασμού σε ενέργεια (ομάδα 51), κατατάσσοντας τη δραστηριότητα αυτή στις δραστηριότητες "μεταφορές μ.α.π." (ομάδα 719)- ότι η μεταφορά πάντως του φυσικού αερίου σαν υπηρεσία ανεξάρτητη καθώς και η μεταφορά κάθε άλλου είδους αερίου,  είναι στενά συνδεδεμένη με τις δραστηριότητες της ομάδος 512 ΔΤΤΒ, που αναφέρονται στην παρούσα οδηγία- ότι κατά συνέπεια συντρέχει λόγος να περιληφθεί αυτή στην παρούσα οδηγία- ότι η ελευθέρωσή της παραμένει καθορισμένη στο στάδιο που προβλέπεται από  το χρονοδιάγραμμα του γενικού προγράμματος.  ότι σε θέματα μεταφοράς αερίου, ηλεκτρισμού και ύδατος, με αγωγούς, μόνο η πραγματοποίηση της ελευθερίας εγκαταστάσεως λαμβάνεται υπόψη- ότι έχουν θεσπισθεί ή θα θεσπισθούν ιδιαίτερες οδηγίες, οι οποίες θα εφαρμόζονται σε όλες τις μη μισθωτές δραστηριότητες, σε ό,τι αφορά τις διατάξεις τις σχετικές με τη διακίνηση και διαμονή των δικαιούχων(5) καθώς και, όπου είναι απαραίτητο, οδηγίες  για τον συντονισμό των εγγυήσεων τις οποίες τα Κράτη μέλη απαιτούν, από τις εταιρίες για την προστασία των συμφερόντων τόσο των εταίρων όσο και των τρίτων- ότι για την εφαρμογή των διατάξεων που αφορούν το δικαίωμα εγκαταστάσεως και την ελεύθερη παροχή υπηρεσιών, η εξομοίωση των εταιριών με φυσικά πρόσωπα υπηκόους των Κρατών μελών, υπόκειται μόνο στις προϋποθέσεις που προβλέπονται στο άρθρο 58 και  ενδεχομένως στην προϋπόθεση πραγματικού και συνεχούς δεσμού με την οικονομία ενός Κράτους μέλους και ότι κατά συνέπεια δεν πρέπει να απαιτείται, για να μπορέσουν οι εταιρίες να υπαχθούν στις εν λόγω διατάξεις, πρόσθετη προϋπόθεση από τις εθνικές  εταιρίες για την άσκηση οικονομικής δραστηριότητος- ότι η εξομοίωση αυτή πάντως δεν δημιουργεί κώλυμα στην ευχέρεια των Κρατών μελών, να απαιτούν από τις κεφαλαιουχικές εταιρίες να εμφανίζονται στις χώρες τους υπό την επωνυμία που προβλέπεται στη  νομοθεσία του Κράτους μέλους σύμφωνα με την οποία έχουν συσταθεί και να ορίζουν στα εμπορικά έγγραφα που χρησιμοποιούν στο Κράτος μέλος το ύψος του καλυφθέντος κεφαλαίου- ότι πρέπει, σύμφωνα με τις διατάξεις του γενικού προγράμματος για την κατάργηση των περιορισμών στο δικαίωμα εγκαταστάσεως, οι περιορισμοί που αφορούν την ευχέρεια συμμετοχής σε επαγγελματικές οργανώσεις, να καταργηθούν κατά το μέτρο που οι  επαγγελματικές δραστηριότητες του ενδιαφερομένου συνεπάγονται την άσκηση της ευχέρειας αυτής- ότι το καθεστώς που εφαρμόζεται στους εργαζόμενους μισθωτούς που συνοδεύουν τον παρέχοντα υπηρεσίες ή ενεργούν για λογαριασμό του, διέπεται από τις διατάξεις που θεσπίσθηκαν κατ' εφαρμογή των άρθρων 48 και 49 της συνθήκης- ότι η κατάργηση των περιορισμών δεν είναι ανάγκη να προηγείται ή να συνοδεύεται από μέτρα συντονισμού των νομοθετικών, κανονιστικών ή διοικητικών διατάξεων σ' αυτό τον κλάδο δραστηριότητας, ή από μέτρα για την αμοιβαία αναγνώριση των διπλωμάτων,  πιστοποιητικών και άλλων τίτλων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα Κράτη μέλη καταργούν, υπέρ των φυσικών προσώπων και των εταιριών που προβλέπονται στον Τίτλο I των γενικών προγραμμάτων για την κατάργηση των περιορισμών στο δικαίωμα εγκαταστάσεως και στην ελεύθερη παροχή υπηρεσιών, που στο εξής καλούνται  "δικαιούχοι", τους περιορισμούς που αναφέρονται στον Τίτλο III των εν λόγω γενικών προγραμμάτων, όσον αφορά την ανάληψη και άσκηση των δραστηριοτήτων που καθορίζονται στο άρθρο 2 της οδηγίας αυτής. Στο θέμα της μεταφοράς ηλεκτρισμού, αερίου, ατμού και  ύδατος, με αγωγούς η οδηγία δεν εφαρμόζεται παρά μόνο για την κατάργηση των περιορισμών στο δικαίωμα εγκαταστάσεως.   Άρθρο 2  1. Οι διατάξεις της παρούσης οδηγίας εφαρμόζονται στις μη μισθωτές δραστηριότητες παραγωγής, διανομής και μεταφοράς ηλεκτρισμού, ύδατος, αερίου και ατμού και στον τομέα των υγειονομικών υπηρεσιών που αναφέρονται αντίστοιχα στα παραρτήματα I και  III του γενικού προγράμματος για την κατάργηση των περιορισμών στο δικαίωμα εγκαταστάσεως, κλάσεις 51-52 ex ομάδα 719.  2. Οι δραστηριότητες αυτές έχουν ως αντικείμενο:  α) την παραγωγή, την μεταφορά και την διανομή ηλεκτρισμού- β) την παρασκευή αερίου στα εργοστάσια αερίου και τη διανομή όλων των ειδών αερίου στους καταναλωτές καθώς και τη μεταφορά κάθε είδους αερίου με αγωγούς ως ανεξάρτητη υπηρεσία- γ) την παραγωγή και διανομή ατμού για θέρμανση και ως κινητήρια δύναμη- δ) τις υπηρεσίες ύδατος, δηλαδή τη διοχέτευση σε αγωγούς, τον καθαρισμό και τη διανομή του ύδατος στους καταναλωτές- ε) την εκκένωση, την καταστροφή ή την χρησιμοποίηση των απορριμμάτων και των κόπρων (υγειονομικές υπηρεσίες).   Άρθρο 3  Σύμφωνα με τα γενικά προγράμματα η παρούσα οδηγία δεν εφαρμόζεται:  α) Στην εκμετάλλευση φρεάτων φυσικού αερίου (συμπεριλαμβανομένης της μεταλλοδιφήσεως και της γεωτρήσεως)- β) Στα έργα κατασκευών που εκτελούνται από τις ιδιωτικές επιχειρήσεις ή από τις δημόσιες υπηρεσίες, ιδίως την κατασκευή εγκαταστάσεων για την παραγωγή ηλεκτρισμού ή αερίου- τα έργα διοχετεύσεως ύδατος σε αγωγούς αρδεύσεως και ρυθμίσεως της ροής του  ύδατος- την εγκατάσταση των υγειονομικών υπηρεσιών καθώς και την τοποθέτηση αγωγών για τη μεταφορά του ηλεκτρισμού, του αερίου, του ύδατος κλπ.   Άρθρο 4  1. Τα Κράτη μέλη καταργούν εκείνους ιδίως τους περιορισμούς, οι οποίοι:  α) παρακωλύουν την εγκατάσταση δικαιούχων ή την παροχή υπ'αυτών υπηρεσιών στην χώρα υποδοχής υπό τους αυτούς όρους και τα αυτά δικαιώματα όπως και οι ημεδαποί- β) απορρέουν από διοικητική πρακτική, η οποία έχει ως αποτέλεσμα την διακριτική σε σχέση με τους ημεδαπούς μεταχείριση των δικαιούχων- γ) αποκλείουν τους δικαιούχους, ως αποτέλεσμα διατάξεων ή πρακτικής, από την χορήγηση αδειών ή από της παραχωρήσεως αδειών ή δικαιωμάτων, υποβάλλουν αυτούς σε περιορισμούς ή τους υπάγουν σε προϋποθέσεις απαιτούμενες μόνο για αυτούς ατομικά.  2. Μεταξύ των περιορισμών που πρέπει να καταργηθούν περιλαμβάνονται ειδικώτερα εκείνοι οι οποίοι αποτελούν αντικείμενο διατάξεων που εμποδίζουν ή περιορίζουν την εγκατάσταση των δικαιούχων ή την υπ' αυτών παροχή υπηρεσιών, όπως:  α) στο Βέλγιο:  - Η υποχρέωση κατοχής επαγγελματικής ταυτότητος (άρθρο 1 του νόμου της 19 Φεβρουαρίου 1965).  β) στη Γαλλία:  - Η υποχρέωση κατοχής δελτίου ταυτότητος αλλοδαπού εμπόρου (Decret-loi της 12 Νοεμβρίου 1938, Decret της 2 Φεβρουαρίου 1939, Νόμος της 8 Οκτωβρίου 1940).  - Η υποχρέωση όπως οι έχοντες εκ παραχωρήσεως δικαίωμα και οι κάτοχοι αδείας εκμεταλλεύσεως της υδραυλικής ενεργείας (άρθρο 26 του νόμου της 16 Οκτωβρίου 1919) και της θερμικής ενέργειας (Decret της 30 Ιουλίου 1935),  και οι έχοντες εκ παραχωρήσεως δικαίωμα ή έχοντες άδεια παροχής δημοσίων υπηρεσίων (Decret-loi νόμος της 12 Νοεμβρίου 1935) είναι γάλλοι υπήκοοι- αν πρόκειται για εταιρία, για τον πρόεδρο του διοικητικού συμβουλίου, τα επιφορτισμένα με τη διαχείριση της  επιχειρήσεως μέλη του διοικητικού συμβουλίου, τους διαχειριστές, τους διευθυντές με δικαίωμα υπογραφής, τους ελεγκτές και τα δύο τρίτα είτε των ομορρύθμων εταίρων είτε των μελών του διοικητικού συμβουλίου, είτε των μελών του συμβουλίου διοικήσεως ή του  εποπτικού συμβουλίου.  - Η υποχρέωση, όταν ο εκ παραχωρήσεως δικαιούχος ή ο κάτοχος αδείας είναι εταιρία, να διέπεται από το γαλλικό δίκαιο, εφ' όσον δεν έχει εξαιρεθεί με διάταγμα (νόμος της 16 Οκτωβρίου 1919).  γ) Στην Ιταλία:  - Η προϋπόθεση της ιταλικής υπηκοότητος για την απόκτηση αδείας εγγραφής στο μητρώο Raccolta trasporto e smaltimento dei rifiuti solidi urbani) (άρθρο 31 του νόμου της 20 Μαρτίου 1941, Νο 366).  δ) Στο Λουξεμβούργο:  - Η υποχρέωση κατοχής αδείας περιορισμένης χρονικής ισχύος που χορηγείται σε αλλοδαπούς σύμφωνα με το άρθρο 21 του Νόμου του Λουξεμβούργου της 2 Ιουνίου 1962 (Memorial A No 31 της 19 Ιουνίου 1962).   Άρθρο 5  1. Τα Κράτη μέλη μεριμνούν ώστε οι δικαιούχοι της παρούσης οδηγίας να έχουν το δικαίωμα συμμετοχής σε επαγγελματικές οργανώσεις υπό τους αυτούς όρους και τα αυτά δικαιώματα και υποχρεώσεις, όπως και οι ημεδαποί.  2. Σε περίπτωση εγκαταστάσεως, το δικαίωμα συμμετοχής στις οργανώσεις αυτές συνεπάγεται και το δικαίωμα εκλογής ή το δικαίωμα διορισμού σε διοικητικές θέσεις των οργανώσεων αυτών. Οι διοικητικές αυτές θέσεις πάντως είναι δυνατόν να προορίζονται για τους  ημεδαπούς εφ' όσον η οργάνωση αυτή μετέχει δυνάμει διατάξεως νομοθετικού ή κανονιστικού χαρακτήρα, στην άσκηση δημοσίας εξουσίας.  3. Στο Μέγα Δουκάτο του Λουξεμβούργου, η ιδιότης του μέλους του εμπορικού επιμελητηρίου ή επαγγελματικού επιμελητηρίου δεν δίνει στους δικαιούχους της παρούσης οδηγίας το δικαίωμα συμμετοχής στην ανάδειξη των διοικητικών οργάνων.   Άρθρο 6  Ουδέν Κράτος μέλος παρέχει στους υπηκόους του που μεταβαίνουν σε άλλο Κράτος μέλος με σκοπό την άσκηση μιας από τις δραστηριότητες που αναφέρονται στο άρθρο 2, οποιαδήποτε βοήθεια που μπορεί να νοθεύσει τους όρους εγκαταστάσεως.   Άρθρο 7  1. Αν Κράτος μέλος υποδοχής απαιτεί από τους υπηκόους του για την πρόσβαση σε μία από τις δραστηριότητες που αναφέρονται στο άρθρο 2, απόδειξη εντιμότητος, καθώς και η απόδειξη περί μη κηρύξεως σε πτώχευση ή μία από τις αποδείξεις αυτές, το εν  λόγω Κράτος δέχεται ως επαρκή απόδειξη προκειμένου για υπηκόους άλλων Κρατών μελών την προσαγωγή αποσπάσματος ποινικού μητρώου ή ισοδυνάμου εγγράφου που έχει εκδοθεί από αρμοδία δικαστική ή διοικητική αρχή της χώρας καταγωγής ή προελεύσεως από το οποίο  να προκύπτει ότι οι απαιτήσεις αυτές ικανοποιούνται.  2. Αν η χώρα καταγωγής ή προελεύσεως δεν χορηγεί τέτοιο έγγραφο όσον αφορά την μη πτώχευση, τούτο είναι δυνατόν να αντικατασταθεί από ένορκη βεβαίωση του ενδιαφερομένου ενώπιον αρμοδίας δικαστικής ή διοικητικής αρχής, συμβολαιογράφου ή αρμοδίου  επαγγελματικού οργανισμού της χώρας καταγωγής ή προελεύσεως.  3. Τα έγγραφα που εκδίδονται σύμφωνα με τις παραγράφους 1 και 2 δεν είναι δυνατόν να υποβληθούν μετά την πάροδο τριών μηνών από την ημερομηνία εκδόσεώς τους.  4. Τα Κράτη μέλη ορίζουν εντός της προθεσμίας που προβλέπεται στο άρθρο 8 τις αρχές και τους οργανισμούς που είναι αρμόδιες για την έκδοση των εγγράφων αυτών, ενημερώνουν δε αμέσως περί αυτού τα άλλα Κράτη μέλη και την Επιτροπή.  5. Όταν στο Κράτος μέλος υποδοχής πρέπει να αποδειχθεί η οικονομική ικανότητα, το Κράτος αυτό θεωρεί τις βεβαιώσεις που έχουν χορηγηθεί από τις Τράπεζες της χώρας καταγωγής ή προελεύσεως ισοδύναμες με τις βεβαιώσεις που χορηγούνται στην επικράτειά του.    Άρθρο 8  Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός έξη μηνών από της κοινοποιήσεώς της και ενημερώνουν αμέσως περί αυτού την Επιτροπή.   Άρθρο 9  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 28 Φεβρουαρίου 1966.  Για το Συμβούλιο Ο Πρόεδρος P. WERNER  (1) ΕΕ αριθ. 2 της 15.1.1962, σ. 36/62.  (2) ΕΕ αριθ. 2 της 15.1.1962, σ. 32/62.  (3) ΕΕ αριθ. 96 της 2.6.1965, σ. 1600/65.  (4) ΕΕ αριθ. 105 της 12.6.1965, σ. 1798/65.  (5) ΕΕ αριθ. 56 της 4.4.1964, σ. 845/64.


Avis juridique important

|

31982L0957

Τρίτη οδηγία 82/957/EOK της Επιτροπής της 22ας Δεκεμβρίου 1982 περί τροποποιήσεως του παραρτήματος της οδηγίας 79/373/EOK του Συμβουλίου περί εμπορίας των συνθέτων ζωοτροφών

Επίσημη Εφημερίδα αριθ. L 386 της 31/12/1982 σ. 0042 - 0042 Φινλανδική ειδική έκδοση: Κεφάλαιο 3 τόμος 15 σ. 0225  Ισπανική ειδική έκδοση: Κεφάλαιο 03 τόμος 26 σ. 0238  Σουηδική ειδική έκδοση: Κεφάλαιο 3 τόμος 15 σ. 0225  Πορτογαλική ειδική έκδοση : Κεφάλαιο 03 τόμος 26 σ. 0238

ΤΡΙΤΗ ΟΔΗΓΙΑ ΤΗΣ ΕΠΙΤΡΟΠΗΣ της 22ας Δεκεμβρίου 1982 περί τροποποιήσεως του παραρτήματος της οδηγίας 79/373/ΕΟΚ του Συμβουλίου περί εμπορίας των συνθέτων ζωοτροφώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 79/373/ΕΟΚ του Συμβουλίου της 2ας Απριλίου 1979 περί εμπορίας των συνθέτων ζωοτροφών(1), όπως τροποποιήθηκε τελευταία από την οδηγία 80/695/ΕΟΚ της Επιτροπής(2), και ιδίως το άρθρο 10 υπό α),  Εκτιμώντας:  ότι οι διατάξεις της οδηγίας 79/373/ΕΟΚ προβλέπουν ότι το περιεχόμενο του παραρτήματος πρέπει να προσαρμοστεί στην εξέλιξη των επιστημονικών ή τεχνικών γνώσεων- ότι η κτηθείσα πείρα από την εφαρμογή της οδηγίας αυτής κατέδειξε ότι είναι αναγκαίο να προσαρμοστούν ορισμένες από τις διατάξεις που προβλέπονται για τη σήμανση των συνθέτων ζωοτροφών- ότι τα προβλεπόμενα στην παρούσα οδηγία μέτρα είναι σύμφωνα με τη γνώμη της Μόνιμης Επιτροπής Ζωοτροφών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Το παράρτημα της οδηγίας 79/373/ΕΟΚ τροποποιείται ως ακολούθως:  1. Υπό το σημείο 5.2 διαγράφεται η περίπτωση "ακατέργαστη τέφρα".  2. Το σημείο 6.1 τροποποιείται ως ακολούθως:  α) διαγράφεται η περίπτωση "διαλυτοποιήσιμη πρωτεΐνη",  β) μετά την τελευταία περίπτωση προστίθεται η περίπτωση "γενικά ζάχαρα συν άμυλον".  3. Στα σημεία 6.2, 6.3 και 8.2 διαγράφεται η περίπτωση "διαλυτοποιήσιμη πρωτεΐνη".  4. Υπό το σημείο 7 προστίθεται η εξής διάκριση:  "7.3. Περιεκτικότητες σε αναλυτικά συστατικά για τις ανόργανες τροφές:  - ακατέργαστη τέφρα." 5. Υπό το σημείο 8.1, μετά την τελευταία περίπτωση, προστίθενται η περίπτωση "ολικά ζάχαρα συν άμυλον".  6. Υπό το σημείο 9.1.3 προστίθεται μετά τη λέξη "άμυλον" οι λέξεις "και ολικά ζάχαρα σύν άμυλον".   Άρθρο 2  Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία, την 1η Ιανουαρίου 1985. Ενημερώνουν δε αμέσως περί αυτού την Επιτροπή.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 22 Δεκεμβρίου 1982.  Για την Επιτροπή Poul DALSAGER Μέλος της Επιτροπής  (1) ΕΕ αριθ. L 86 της 6.4.1979, σ. 30.  (2) ΕΕ αριθ. L 188 της 22.7.1980, σ. 23.


Avis juridique important

|

31983L0087

Οδηγία 83/87/ΕΟΚ της Επιτροπής της 21ης Φεβρουαρίου 1983 για τροποποίηση της τρίτης οδηγίας που τροποποιεί το παράρτημα της οδηγίας 77/101/ΕΟΚ του Συμβουλίου περί της εμπορίας των απλών ζωοτροφών

Επίσημη Εφημερίδα αριθ. L 056 της 03/03/1983 σ. 0031 - 0031 Φινλανδική ειδική έκδοση: Κεφάλαιο 3 τόμος 16 σ. 0006  Ισπανική ειδική έκδοση: Κεφάλαιο 03 τόμος 27 σ. 0052  Σουηδική ειδική έκδοση: Κεφάλαιο 3 τόμος 16 σ. 0006  Πορτογαλική ειδική έκδοση : Κεφάλαιο 03 τόμος 27 σ. 0052

***** ΟΔΗΓΙΑ ΤΗΣ ΕΠΙΤΡΟΠΗΣ  της 21ης Φεβρουαρίου 1983  για τροποποίηση της τρίτης οδηγίας που τροποποιεί το παράρτημα της οδηγίας 77/101/ΕΟΚ του Συμβουλίου περί της εμπορίας των απλών ζωοτροφών  (83/87/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/101/ΕΟΚ του Συμβουλίου της 23ης Νοεμβρίου 1976 περί της εμπορίας των απλών ζωοτροφών (1), όπως τροποποιήθηκε τελευταία από την οδηγία 82/937/ΕΟΚ της Επιτροπής (2), και ιδίως το άρθρο 10,  Εκτιμώντας:  ότι πρέπει να τροποποιηθεί η ημερομηνία εφαρμογής ορισμένων υγειονομικών διατάξεων που προβλέπει η οδηγία 82/937/ΕΟΚ, με στόχο να δοθεί στα Κράτη μέλη η δυνατότητα να εφαρμόσουν τα μέτρα αυτά πριν από την 1η Ιουλίου 1983·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής για τις Ζωοτροφές,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το κείμενο του άρθρου 2 πρώτη περίπτωση της οδηγίας 82/937/ΕΟΚ αντικαθίσταται από το ακόλουθο κείμενο:  «- στο άρθρο 1 σημεία 5, 6 υπό β) και 7, το αργότερο την 1η Ιουλίου 1983,».  Άρθρο 2  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 21 Φεβρουαρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 32 της 3. 2. 1977, σ. 1.  (2) ΕΕ αριθ. L 383 της 31. 12. 1982, σ. 11.


Avis juridique important

|

31976L0463

Οδηγία 76/463/ΕΟΚ του Συμβουλίου της 4ης Μαΐου 1976 περί τροποποιήσεως της οδηγίας 65/66/ΕΟΚ «περί θεσπίσεως ειδικών κριτηρίων καθαρότητος των συντηρητικών που μπρορούν να χρησιμοποιούνται στα τρόφιμα»

Επίσημη Εφημερίδα αριθ. L 126 της 14/05/1976 σ. 0033 - 0036 Φινλανδική ειδική έκδοση: Κεφάλαιο 13 τόμος 5 σ. 0021  Ελληνική ειδική έκδοση: Κεφάλαιο 03 τόμος 15 σ. 0091  Σουηδική ειδική έκδοση: Κεφάλαιο 13 τόμος 5 σ. 0021  Ισπανική ειδική έκδοση: Κεφάλαιο 13 τόμος 5 σ. 0025  Πορτογαλική ειδική έκδοση : Κεφάλαιο 13 τόμος 5 σ. 0025

 ΟΔΗΓΙΑ ΤΟΥ ΣΥΜΒΟΥΛΙΟΥ   της 4ης Μαΐου 1976   περί τροποποιήσεως της οδηγίας 65/66/ΕΟΚ  « περί θεσπίσεως ειδικών κριτηρίων  καθαρότητος των συντηρητικών που μπορούν να  χρησιμοποιούνται στα τρόφιμα »    ( 76/463/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της Ευρωπαϊκης  Οικονομικής Κοινότητος ,   την οδηγία 64/54/ΕΟΚ του Συμβουλίου της  5ης Νοεμβρίου 1963 , τη σχετική με την  προσέγγιση των νομοθεσιών των Κρατών Μελών περί  των συντηρητικών που μπορούν να χρησιμοποιούνται  στα τρόφιμα (1) , όπως τροποποιήθηκε για  τελευταία φορά από την οδηγία  76/462/ΕΟΚ (2) , και ειδικότερα το άρθρο 8 ,   την πρόταση της Επιτροπής της Κοινότητος ,   Εκτιμώντας :   ότι η οδηγία 65/66/ΕΟΚ (3) , όπως τροποποιήθηκε  από την οδηγία υπ’ αριθ. 67/428/ΕΟΚ (4) ,  έχει θεσπίσει τα ειδικά κριτήρια καθαρότητος  των συντηρητικών που αναφέρονται στο  παράρτημα της οδηγίας 64/54/ΕΟΚ ότι το  παράρτημα αυτό συμπληρώθηκε με την  οδηγία 71/160/ΕΟΚ η οποία προσέθεσε στον  πίνακα των επιτρεπομένων συντηρητικών το  θειώδες ασβέστιο , με την πράξη  προσχωρήσεως η οποία προσέθεσε το  p-υποδροξυβενζοϊκό μεθύλιο και το  όξινο θειώδες ασβέστιο , με την οδηγία  74/62/ΕΟΚ , η οποία προσέθεσε το μυρμηκικό  οξύ , το μυρμηκικό νάτριο , το  μυρμηκικό ασβέστιο και την  εξαμεθυλενοτετραμίνη , με την οδηγία  74/394/ΕΟΚ η οποία προσέθεσε την  θειαβενδαζόλη και με την οδηγία  76/462/ΕΟΚ η οποία προσέθεσε το  παράγωγο νατρίου του μεθυλικού εστέρος  του p-υδροξυβενζοϊκου οξέος , το  νιτρώδες κάλιο και το προπιονικό κάλιο .   ότι καθίσταται αναγκαία η καθιέρωση  ειδικών κριτηρίων καθαρότητος για τα  ανωτέρω ένδεκα συντηρητικά ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   Το παράρτημα της οδηγίας 65/56/ΕΟΚ τροποποιείται  ως εξής :   1 . Οι ακόλουθες προδιαγραφές παρεμβάλλονται  μεταξύ των αριθ. Ε 217 και Ε 220 :   Ε 218 p-υδροξυβενζοϊκό μεθύλιο   Όψη : Κόνις λευκή , κρυσταλλική , σχεδόν  άοσμος   Περιοχή τήξεως : 125-128 ° C   Περιεκτικότητα : Όχι ολιγότερο από 99,0 %  εκφρασμένο σε C8H8O3 κατόπιν  ξηράνσεως επί 2 ώρες σε 80 ° C   Τέφρα θειική : Όχι περισσότερο από 0,05 %   Ελεύθερα οξέα : Όχι περισσότερο από 0,7 %  εις p-υδροξυβενζοϊκό οξύ   Σαλικυλικό οξύ : Όχι περισσότερο από 0,1 %   Απώλεια κατά την ξήρανση : Όχι περισσότερο  από 0,5 % έπειτα από ξήρανση επί 8 ώρες  σε 80 ° C   Ε 219 παράγωγο νατρίου του μεθυλικού  εστέρα του p-υδροξυβενζοϊκου οξέος   Όψη : Κόνις λευκή , υγροσκοπική   Περιοχή τήξεως του μεθυλικού εστέρα :  Έπειτα από πλύση με νερό και ξήρανση  επί 2 ώρες σε 80 ° C , το λευκό ίζημα το  οποίο λαμβάνουμε με οξίνιση δια  υδροχλωρικού οξέος ενός υδατικού  διαλύματος 10 % ( p/v ) παραγώγου νατρίου  του μεθυλικού εστέρα του p-υδροξυβενζοϊκου  οξέος ( χρησιμοποιήσατε ως δείκτη χάρτη  ηλιοτροπίου ) πρέπει να έχει περιοχή  τήξεως μεταξύ 125 και 128 ° C   Περιεκτικότητα : Όχι ολιγότερο από 99,5 %  C8H7O3Na υπολογισμένο επί ξηράς  ουσίας .   Υγρασία : Όχι περισσότερο από 5,0 %  ( Karl-Fischer )   Τέφρα θειική : 40,0 εώς 44,5 % υπολογισμένο  επί ξηράς ουσίας   pH ( διάλυμα 0,1 % σε ύδωρ απηλλαγμένο  από διοξείδιο του άνθρακος ) : Όχι κατώτερο του  9,7 ούτε ανώτερο του 10,3   Σαλικυλικό οξύ : Όχι περισσότερο από 0,1 %   2 . Οι ακόλουθες προδιαγραφές παρεμβάλλονται  μεταξύ των αριθ. Ε 225 και Ε 230 :   Ε 226 Θειώδες ασβέστιο   Όψη : Λευκοί κρύσταλλοι ή λευκή κρυσταλλική  κόνις   Περιεκτικότητα : Όχι ολιγότερο από 95 %  CaSO3.2H2O και όχι ολιγότερο  από 39 % SO2   Θειικά : Όχι περισσότερο από 0,1 % ,  εκφρασμένο σε SO4   Χλωριούχα : Όχι περισσότερο από 0,05 %  εκφρασμένο σε Cl   Σίδηρος : Όχι περισσότερο από 0,005 %   Σελήνιο : Όχι περισσότερο από 10 mg/kg  με βάση την περιεκτικότητα σε SO2   Ε 227 Όξινο θειώδες ασβέστιο   Οψη : Υδατικό διάλυμα χρώματος ανοικτού  κιτρινοπρασινίζοντος , έχον σαφή οσμή διοξειδίου  του θείου   Περιεκτικότητα : 6 έως 8 % ( p/v ) διοξειδίου  του θείου και 2,5 έως 3,5 % ( p/v )  οξειδίου του ασβεστίου αντιστοιχούντα σε  10-14 % ( p/v ) οξίνου θειώδους  ασβεστίου [ Ca(HSO3)2 ]   Σίδηρος : Όχι περισσότερο από 30 mg/kg   Σελήνιο : Όχι περισσότερο από 10 mg/kg  με βάση την περιεκτικότητα σε SO2   3 . Οι ακόλουθες προδιαγραφές  παρεμβάλλονται μεταξύ Ε 232 και Ε 250 :   Ε 233 2-(4-θειαζολύλ) βενζιμιδαζόλη  ( θειαβενδαζόλη )   Όψη : Κόνις άοσμος , λευκή ή σχεδόν λευκή   Περιοχή τήξεως : 296-303 ° C   Περιεκτικότητα : 98 εώς 101 % C10H7N3S  υπολογισμένο επί ανύδρου προϊόντος   Τέφρα θειική : Όχι περισσότερο από 0,2 %   Υγρασία : Όχι περισσότερο από 0,5 %  ( Karl-Fischer )   Απορρόφηση στο υπεριώδες ( 0,0005 %  p/v HCl 0,1 N ) :   Ε (1 % ,1 cm) στα 302 ± 2 nm =  περίπου 1 230   Ε (1 % ,1 cm) στα 258 ± 2 nm =  περίπου 200   Ε (1 % ,1 cm) στα 243 ± 2 nm =  περίπου 620   Σχέση ( απορρόφηση στα  241-245 nm/απορρόφηση στα 300-304 nm ) =  0,47-0,53   Σχέση ( απορρόφηση στα  256-260 nm/απορρόφηση στα 300-304 nm ) =  0,14-0,18   Σελήνιο :   10 mg/kg   Ε 236 Μυρμηκικό οξύ   Όψη : Υγρό διαυγές , άχρουν , λίαν  διαβρωτικό , με χαρακτηριστική δηκτική  οσμή   Περιεκτικότητα : Όχι ολιγότερο από 98 %  CH2O2   Οξικό οξύ : Όχι περισσότερο από 0,5 %   Θειικά : Όχι περισσότερο από 40 mg/kg ,  εκφρασμένα σε SO4   Θειώδη : Διαλύσατε 25 ml μυρμηκικού οξέος  σε 25 ml ύδατος , προσθέσατε 0,1 ml  διαλύματος ιωδίου 0,1 Ν . Το διάλυμα  πρέπει να διατηρήσει έναν σαφή κίτρινο  χρωματισμό   Χλωριούχα : Όχι περισσότερο από 50 mg/kg  εκφρασμένα σε Cl   Ειδικό βάρος : 1,216-1,220 ( 20/20 ° C ) .   Μη πτητικές ουσίες : Όχι περισσότερο  από 0,05 %   Αλδεϋδές : Ένα διάλυμα 5 % , ελαφρά  αλκαλικό , θερμαινόμενο δεν πρέπει να  αναδύει ισχυρά οσμή ή οσμή καύσεως   Φορμαλδεϋδή : Όχι περισσότερο από 0,1 % της  περιεκτικότητος σε μυρμηκικό οξύ ,  προσδιορισμένο με την βοήθεια  χρωμοτροπικού οξέος   Οξαλικό οξύ : Όχι περισσότερο του 0,5 %  της περιεκτικότητος σε μυρμηκικό οξύ ,  προσδιορισμένο ως οξαλικό ασβέστιο και  εκφρασμένο σε οξαλικό οξύ   Ε 237 Μυρμηκικό νάτριο   Όψη : Κόνις λευκή , κρυσταλλική   Περιεκτικότητα : Όχι ολιγότερο από 98 %  NaCHO2 έπειτα από ξήρανση επί  2 ώρες στους 105 ° C   Πτητικές ουσίες : Όχι περισσότερο από  2 % προσδιορισμένο δια ξηράνσεως επί 2 ώρες  στους 105 ° C   Βαθμός οξύτητος ή αλκαλικότητος : Η  εξουδετέρωση 1 g μυρμηκικού νατρίου με  δείκτη φαινολοφθαλεΐνη δεν πρέπει να  απαιτεί περισσότερο από 0,5 ml HCL  0,1 N ή NaOH 0,1 N   Αλδεΰδες : Ένα διάλυμα 5 % δεν πρέπει να  αναδύει θερμαινόμενο ισχυρά οσμή ή οσμή  καύσεως   Φορμαλδεΰδη : Όχι περισσότερο από 0,1 %  της περιεκτικότητος σε μυρμηκικό νάτριο ,  προσδιορισμένο με τη βοήθεια χρωμοτροπικού  οξέος   Οξαλικό οξύ : Όχι περισσότερο από  0,5 % της περιεκτικότητος σε μυρμηκικό νάτριο ,  προσδιορισμένο ως οξαλικό ασβέστιο και  εκφρασμένο σε οξαλικό οξύ   Ε 238 Μυρμηκικό ασβέστιο   Όψη : Κόνις λευκή , κρυσταλλική   Περιεκτικότητα : Όχι ολιγότερο από 98 %  CaC2H2O4 έπειτα από ξήρανση επί  2 ώρες στους 105 ° C   Πτητικές ουσίες : Όχι περισσότερο από  2 % προσδιορισμένο δια ξηράνσεως επί  2 ώρες στους 105 ° C   Ουσίες αδιάλυτες στο ύδωρ : Όχι περισσότερο  από 0,5 %   Βαθμός οξύτητος ή αλκαλικότητος : Η  εξουδετέρωση 1 g μυρμηκικού ασβεστίου  παρουσία φαινολοφθαλεΐνης δεν πρέπει να  απαιτεί περισσότερο από 0,5 ml  HCl 0,1 N ή NaOH 0,1 N   Αλδεϋδές : Ένα διάλυμα 5 % δεν πρέπει να  αναδύει κατά τη θέρμανση ισχυρά  οσμή ή οσμή καύσεως   Φορμαλδεΰδη : Όχι περισσότερο από 0,1 % της  περιεκτικότητος σε μυρμηκικό ασβέστιο ,  προσδιορισμένο με τη βοήθεια χρωμοτροπικού  οξέος   Οξαλικό οξύ : Όχι περισσότερο από 0,3 %  της περιεκτικότητος σε μυρμηκικό ασβέστιο  προσδιορισμένο ως οξαλικό ασβέστιο  και εκφρασμένο σε οξαλικό οξύ   Ε 239 Εξαμεθυλενοτετραμίνη   Όψη : Κόνις κρυσταλλική , άχρους ή λευκή   Περιεκτικότητα : Όχι ολιγότερο από 99 %  C6H12N4   Απώλεια κατά την ξήρανση : Όχι περισσότερο  από 0,5 % έπειτα από ξήρανση επί 2  ώρες υπό κενό στους 105 ° C παρουσία  πεντοξειδίου του φωσφόρου   Σημείο εξαχνώσεως : Εξαχνούται στους  260 ° C περίπου   Τέφρα θειική : Όχι περισσότερο από 0,05 %   Θειικά : Όχι περισσότερο από 0,005 %  εκφρασμένο σε SO4   Χλωριούχα : Όχι περισσότερο από 0,005 %  εκφρασμένο σε Cl   Ε 249 Νιτρώδες κάλιο   Όψη : Κόκκοτ διαρρέοντες , λευκοί ή  υποκίτρινοι   Περιεκτικότητα : Όχι ολιγότερο από 95 %  έπειτα από ξήρανση επί 4 ώρες παρουσία  διοξειδίου του πυριτίου   pH ( διάλυμα 5 % σε ύδωρ απηλλαγμένο  από διοξείδιο του άνθρακα και αμμωνία ) :  Όχι κατώτερο του 6,0 ούτε ανώτερο του 9,0   4 . Οι ακόλουθες προδιαγραφές παρεμβάλλονται  μεταξύ των αριθ. Ε 282 και Ε 290   Ε 283 Προπιονικό κάλιο   Όψη : Κόνις λευκή , κρυσταλλική   Περιεκτικότητα : Όχι ολιγότερο από 99 %  έπειτα από ξήρανση επί 2 ώρες  στους 105 ° C   Πτητικές ουσίες : Όχι περισσότερο από 4 %  προσδιορισμένο δια ξηράνσεως επί 2 ώρες  στους 105 ° C   Ουσίες αδιάλυτες στο ύδωρ : Όχι  περισσότερο από 0,3 %   Ουσίες εύκολα οξειδούμενες : Ουδέν ίχνος   Σίδηρος : Όχι περισσότερο από 30 mg/kg   Άρθρο 2   Εντός έτους από την κοινοποίηση της  παρούσας οδηγίας , τα Κράτη Μέλη  τροποποιούν , αν χρειάζεται , τη νομοθεσία  τους για να προσαρμοσθούν με την παρούσα  οδηγία και ειδοποιούν περί τούτου  αμέσως την Επιτροπή . Η κατά τα  ανωτέρω τροποποιημένη νομοθεσία τίθεται  σε εφαρμογή το αργότερο δύο έτη μετά  την κοινοποίηση .   Άρθρο 3   Η παρούσα οδηγία απευθύνεται στα  Κράτη Μέλη .   Έγινε στις Βρυξέλλες , στις 4 Μαΐου 1976 .   Για το Συμβούλιο   Ο Πρόεδρος   Γ. ΤΗΟΡΝ   (1) ΕΕ αριθ. 12 της 27 . 1 . 1964 , σ. 161/64 .   (2) ΕΕ αριθ. N 126 της 14 . 5 . 1976 , σ. 1 .   (3) ΕΕ αριθ. 22 της 9 . 2 . 1965 , σ. 373/65 .   (4) ΕΕ αριθ. 148 της 11 . 7 . 1967 , σ. 10 .


Avis juridique important

|

31968L0366

Οδηγία 68/366/ΕΟΚ του Συμβουλίου της 15ης Οκτωβρίου 1968 περί των λεπτομερειών εφαρμογής των μεταβατικών μέτρων στον τομέα των μη μισθωτών δραστηριοτήτων που υπάγονται στις βιομηχανίες τροφίμων και ποτών (κλάσεις 20 και 21 ΔΤΤΒ)

Επίσημη Εφημερίδα αριθ. L 260 της 22/10/1968 σ. 0012 - 0016 Φινλανδική ειδική έκδοση: Κεφάλαιο 6 τόμος 1 σ. 0076  Δανική ειδική έκδοση: Σειρά I Κεφάλαιο 1968(II) σ. 0500  Σουηδική ειδική έκδοση: Κεφάλαιο 6 τόμος 1 σ. 0076  Αγγλική ειδική έκδοση: Σειρά I Κεφάλαιο 1968(II) σ. 0509  Ελληνική ειδική έκδοση: Κεφάλαιο 06 τόμος 1 σ. 0100  Ισπανική ειδική έκδοση: Κεφάλαιο 06 τόμος 1 σ. 0097  Πορτογαλική ειδική έκδοση : Κεφάλαιο 06 τόμος 1 σ. 0097

ΟΔΗΓΙΑ ΤΟΥ ΣΥΜΒΟΥΛΙΟΥ της 15ης Οκτωβρίου 1968 περί των λεπτομερειών εφαρμογής των μεταβατικών μέτρων στον τομέα των μη μισθωτών δραστηριοτήτων που υπάγονται στις βιομηχανίες τροφίμων και ποτών (κλάσεις 20 και 21 ΔΤΤΒ)ΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 54 παράγραφος 2, το άρθρο 57, το άρθρο 63 παράγραφος 2 και το άρθρο 66,  το γενικό πρόγραμμα για την κατάργηση των περιορισμών στην ελευθερία εγκαταστάσεως(1), και ιδίως τον Τίτλο V δεύτερο και τρίτο εδάφιο,  το γενικό πρόγραμμα για την κατάργηση των περιορισμών στην ελεύθερη παροχή υπηρεσιών(2), και ιδίως τον Τίτλο VI δεύτερο και τρίτο εδάφιο,  την πρόταση της Επιτροπής,  τη γνώμη της Συνελεύσεως(3),  τη γνώμη της Οικονομικής και Κοινωνικής Επιτροπής(4),  Εκτιμώντας:  ότι τα γενικά προγράμματα προβλέπουν, εκτός από την κατάργηση των περιορισμών, την αναγκαιότητα να εξετασθεί αν η κατάργηση αυτή των περιορισμών, πρέπει να προηγείται, να συνοδεύεται ή να ακολουθείται από την αμοιβαία αναγνώριση των διπλωμάτων,  πιστοποιητικών και άλλων τίτλων, καθώς επίσης και από τον συντονισμό των νομοθετικών κανονιστικών και διοικητικών διατάξεων που αφορούν την ανάληψη και την άσκηση των εν λόγω δραστηριοτήτων, και αν πρέπει, εφ'όσον υπάρξει ανάγκη, να ληφθούν μεταβατικά  μέτρα εν αναμονή της αναγνωρίσεως αυτής ή του συντονισμού αυτού- ότι στον τομέα των δραστηριοτήτων που υπάγονται στις βιομηχανίες τροφίμων και ποτών δεν επιβάλλονται σε όλα τα Κράτη μέλη όροι ως προς την ανάληψη και την άσκηση των εν λόγω δραστηριοτήτων- ότι ο ορισμός της βιοτεχνίας και κατά συνέπεια η οριοθέτησή της  σε σχέση με την βιομηχανία διαφέρουν σε κάθε Κράτος μέλος, και ότι, πέραν αυτού, ειδικά για τις βιοτεχνικές δραστηριότητες ισχύουν, άλλοτε μεν η ελευθερία αναλήψεως και ασκήσεως, άλλοτε δε αυστηρές διατάξεις που προβλέπουν την κατοχή τίτλου για την  εισδοχή στο επάγγελμα- ότι κατά την έγκριση των γενικών προγραμμάτων το Συμβούλιο διεπίστωσε, ότι στο θέμα του συντονισμού ή της αναγνωρίσεως τίθενται για την βιοτεχνία προβλήματα, η επίλυση των οποίων απαιτεί λεπτομερή προετοιμασία- ότι, επομένως, δεν είναι δυνατόν να πραγματοποιηθεί ο προβλεπόμενος συντονισμός συγχρόνως με την κατάργηση των περιορισμών- ότι ο συντονισμός αυτός πρέπει να επέλθει μεταγενέστερα- ότι, πάντως, ελλείψει αμέσου συντονισμού, είναι ευκταίο να διευκολυνθεί η πραγματοποίηση της ελευθερίας εγκαταστάσεως και της ελεύθερης παροχής υπηρεσιών στις εν λόγω δραστηριότητες με την λήψη μεταβατικών μέτρων, όπως αυτά που προβλέπονται από τα  γενικά προγράμματα, και αυτό κυρίως για να αποφευχθεί υπερβολική ενόχληση των υπηκόων των Κρατών μελών στα οποία η πρόσβαση στις δραστηριότητες αυτές δεν εξαρτάται από όρους- ότι για την αντιμετώπιση της καταστάσεως αυτής τα μεταβατικά μέτρα πρέπει να συνίστανται κυρίως στο να γίνει αποδεκτός ως επαρκής όρος για την πρόσβαση στις εν λόγω δραστηριότητες στα Κράτη υποδοχής, στα οποία υπάρχει σχετική ρύθμιση, η πραγματική  άσκηση του επαγγέλματος σε ένα Κράτος της Κοινότητος, διάφορο της χώρας υποδοχής, για μια εύλογη και πρόσφατη χρονικά περίοδο, στις περιπτώσεις που δεν απαιτείται προηγούμενη κατάρτιση ως εγγύηση, ότι ο δικαιούχος κατέχει επαγγελματικές γνώσεις ισότιμες  προς εκείνες που απαιτούνται για τους υπηκόους των Κρατών υποδοχής- ότι τα μεταβατικά μέτρα που αναφέρονται σε δραστηριότητες, σαφώς καθορισμένες δύνανται συγχρόνως να προβλέπουν, ότι εν αναμονή της αναγνωρίσεως των διπλωμάτων, πιστοποιητικών και άλλων  τίτλων τα Κράτη μέλη θεωρούν ήδη την εγγραφή σε επαγγελματικό μητρώο άλλου Κράτους μέλους ως επαρκή απόδειξη των γνώσεων και ικανοτήτων- ότι για τις μη μισθωτές δραστηριότητες μεταποιήσεως που υπάγονται στις κλάσεις 23-40 ΔΤΤΒ (Βιομηχανία και βιοτεχνία) το Συμβούλιο έχει ήδη εκδώσει οδηγία περί των μεταβατικών μέτρων(5) και ότι η παρούσα οδηγία πρέπει να εναρμονισθεί με τα προαναφερθέντα  μεταβατικά μέτρα- ότι με την αναγνώριση ενίοτε υπό των διαφόρων Κρατών μελών διαφορετικού χαρακτήρα σε ορισμένες δραστηριότητες που εμπίπτουν στο πεδίο εφαρμογής της οδηγίας του Συμβουλίου της 15ης Οκτωβρίου 1968 περί της πραγματοποιήσεως της ελευθερίας εγκαταστάσεως και  της ελεύθερης παροχής υπηρεσιών για τις μη μισθωτές δραστηριότητες που υπάγονται στις βιομηχανίες τροφίμων και ποτών (κλάσεις 20 και 21 ΔΤΤΒ)(6), δύναται να προκύψει ότι δραστηριότης που θεωρείται σε ένα Κράτος μέλος ότι υπάγεται στις βιομηχανίες  τροφίμων και ποτών, να θεωρείται σε άλλο Κράτος μέλος ως λιανικό εμπόριο ή ως δραστηριότης υπαγόμενη στις προσωπικές υπηρεσίες- ότι για την επίλυση των δυσκολιών που προκύπτουν από τέτοιες διαφορές, πρέπει σε κάθε περίπτωση να γίνεται αναφορά στους  ορισμούς που περιέχονται στην νομοθεσία της χώρας υποδοχής για την επιλογή της οδηγίας της σχετικής με τις λεπτομέρειες εφαρμογής των μεταβατικών μέτρων που πρόκειται να εφαρμοσθεί- ότι πρέπει να προβλεφθεί η δυνατότης να παρέχεται, κατά περίπτωση, στα Κράτη στα οποία η ανάληψη των εν λόγω δραστηριοτήτων, δεν υπόκειται σε ρύθμιση η άδεια να απαιτούν από τους υπηκόους των άλλων Κρατών μελών, για μία ή περισσότερες δραστηριότητες,  την απόδειξη των προσόντων τους για την άσκηση της εν λόγω δραστηριότητος στην χώρα προελεύσεως, προκειμένου κυρίως ν'αποφευχθεί στα Κράτη αυτά δυσανάλογη συρροή προσώπων που δεν θα ήταν σε θέση να πληρούν τους όρους αναλήψεως και ασκήσεως που  επιβάλλονται στην χώρα προελεύσεως- ότι τέτοιες άδειες δύνανται πάντως να χορηγούνται μόνο με μεγάλη προσοχή, γιατί, σε περίπτωση γενικευμένης εφαρμογής, θα ήταν ικανές να παρεμποδίσουν την ελεύθερη κυκλοφορία- ότι επομένως πρέπει να περιορισθούν όσον αφορά τον χρόνο και το πεδίο  εφαρμογής τους και να ανατεθεί στην Επιτροπή η φροντίδα για την έγκριση της εφαρμογής τους, όπως γενικά προβλέπεται από την συνθήκη για τη λειτουργία των ρητρών διασφαλίσεως- ότι τα μέτρα που προβλέπονται στην παρούσα οδηγία παύουν να έχουν λόγο υπάρξεως, όταν θα έχουν πραγματοποιηθεί ο συντονισμός των όρων αναλήψεως και ασκήσεως της εν λόγω δραστηριότητος, καθώς και η αμοιβαία αναγνώριση των διπλωμάτων, πιστοποιητικών και  άλλων υποχρεωτικών τίτλων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Τα Κράτη μέλη λαμβάνουν, υπό τους κατωτέρω αναφερομένους όρους τα ακόλουθα μεταβατικά μέτρα όσον αφορά την εγκατάσταση εντός της επικρατείας τους των φυσικών προσώπων και εταιριών που αναφέρονται στον Τίτλο I των γενικών προγραμμάτων καθώς  και όσον αφορά την παροχή υπηρεσιών στον τομέα των μη μισθωτών δραστηριοτήτων, που υπάγονται στην βιομηχανία τροφίμων και ποτών, από τα εν λόγω πρόσωπα και εταιρίες, που καλούνται στο εξής: "δικαιούχοι".  2. Οι εν λόγω δραστηριότητες είναι εκείνες, επί των οποίων εφαρμόζονται οι διατάξεις της οδηγίας του Συμβουλίου της 15ης Οκτωβρίου 1968 περί της πραγματοποιήσεως της ελευθερίας εγκαταστάσεως και της ελεύθερης παροχής υπηρεσιών για τις μη μισθωτές  δραστηριότητες, που υπάγονται στις βιομηχανίες τροφίμων και ποτών (κλάσεις 20 και 21 ΔΤΤΒ).   Άρθρο 2  Εφ'όσον σύμφωνα με την νομοθεσία Κράτους μέλους, ορισμένες δραστηριότητες δεν υπάγονται στον τομέα των βιομηχανιών τροφίμων και ποτών, αλλά μάλλον στο λιανικό εμπόριο ή στις προσωπικές υπηρεσίες, πρέπει στο εν λόγω Κράτος μέλος να εφαρμόζεται  επί των δραστηριοτήτων αυτών η οδηγία που αφορά τις λεπτομέρειες εφαρμογής των μεταβατικών μέτρων στον σχετικό τομέα.   Άρθρο 3  Τα Κράτη μέλη, στα οποία η ανάληψη και άσκηση μίας από τις δραστηριότητες που αναφέρονται στο άρθρο 1 παράγραφος 2 είναι δυνατή, μόνο εφ'όσον πληρούνται ορισμένοι όροι ειδικεύσεως, μεριμνούν για την ενημέρωση του δικαιούχου, ο οποίος υπέβαλε  την σχετική αίτηση, σχετικά με τη ρύθμιση στην οποία υπόκειται το επάγγελμα που σχεδιάζει να ασκήσει, πριν εγκατασταθεί ή πριν αρχίσει να ασκεί προσωρινά δραστηριότητα.   Άρθρο 4  1. Όταν, σε Κράτος μέλος η ανάληψη μίας από τις δραστηριότητες που μνημονεύονται στο άρθρο 1 παράγραφος 2 ή η άσκησή της εξαρτάται από την κατοχή γενικών, εμπορικών ή επαγγελματικών γνώσεων και ικανοτήτων, το εν λόγω Κράτος μέλος αναγνωρίζει ως  επαρκή απόδειξη των γνώσεων και ικανοτήτων αυτών, με την επιφύλαξη των διατάξεων των παραγράφων 2 και 3 του παρόντος άρθρου, την πραγματική άσκηση της εν λόγω δραστηριότητος σε άλλο Κράτος μέλος:  α) είτε για έξη συνεχή έτη υπό την ιδιότητα ανεξαρτήτου επαγγελματία ή υπό την ιδιότητα διευθύνοντος επιφορτισμένου με την διαχείριση της επιχειρήσεως- β) είτε για τρία συνεχή έτη υπό την ιδιότητα ανεξαρτήτου επαγγελματία ή υπό την ιδιότητα διευθύνοντος επιφορτισμένου με την διαχείριση της επιχειρήσεως, εφ'όσον ο δικαιούχος δύναται ν'αποδείξει για το εν λόγω επάγγελμα, προηγουμένη τριετή τουλάχιστον  κατάρτιση, η οποία βεβαιώνεται με πιστοποιητικό αναγνωρισμένο από το Κράτος ή κρίνεται ως απολύτως ικανοποιητική από τον αρμόδιο επαγγελματικό οργανισμό- γ) είτε για τρία συνεχή έτη υπό την ιδιότητα ανεξαρτήτου επαγγελματία, όταν ο δικαιούχος δύναται να αποδείξει ότι άσκησε το εν λόγω επάγγελμα σε σχέση εξαρτήσεως κατά την διάρκεια πέντε τουλάχιστον ετών- δ) είτε για πέντε συνεχή έτη σε διευθυντική θέση, από τα οποία ένα ελάχιστο όριο τριών ετών σε τεχνικές υπηρεσίες που συνεπάγονται την ευθύνη ενός τουλάχιστον τμήματος της επιχειρήσεως, εφ' όσον ο δικαιούχος δύναται να αποδείξει για το εν λόγω επάγγελμα  προηγούμενη τριετή τουλάχιστον κατάρτιση, η οποία βεβαιώνεται με πιστοποιητικό αναγνωρισμένο από το Κράτος ή κρίνεται ως απολύτως ικανοποιητική από τον αρμόδιο επαγγελματικό οργανισμό.  Στις προαναφερθείσες περιπτώσεις α) και γ) η εν λόγω δραστηριότης δεν πρέπει να έχει παύσει περισσότερο από 10 έτη κατά την ημερομηνία της καταθέσεως της αιτήσεως που προβλέπεται στο άρθρο 5 παράγραφος 3. Όταν όμως σε Κράτος μέλος έχει ορισθεί για τους  υπηκόους του βραχύτερη προθεσμία, η προθεσμία αυτή δύναται επίσης να εφαρμοσθεί στους δικαιούχους.  2. Για την ανάληψη της δραστηριότητος του τεχνικού διευθύνοντος υπευθύνου ενός γαλακτοκομείου ή μίας επιχειρήσεως μεταποιήσεως γάλακτος ή για την άσκηση της δραστηριότητος αυτής, η Ομοσπονδιακή Δημοκρατία της Γερμανίας αναγνωρίζει ως επαρκή απόδειξη την  πραγματική άσκηση της σχετικής δραστηριότητος σε άλλο Κράτος μέλος:  α) είτε για οκτώ συνεχή έτη υπό την ιδιότητα ανεξαρτήτου επαγγελματία ή υπό την ιδιότητα διευθύνοντος επιφορτισμένου με την διαχείριση της επιχειρήσεως, όταν η δραστηριότης αυτή δεν έχει παύσει περισσότερο από 10 έτη κατά την ημερομηνία της καταθέσεως  της αιτήσεως που προβλέπεται στο άρθρο 5 παράγραφος 3- β) είτε για τέσσερα συνεχή έτη υπό την ιδιότητα ανεξαρτήτου επαγγελματία ή υπό την ιδιότητα διευθύνοντος επιφορτισμένου με την διαχείριση της επιχειρήσεως, είτε για έξη συνεχή έτη σε διευθυντική θέση, από τα οποία ένα ελάχιστο όριο τριών ετών σε  τεχνικές υπηρεσίες που συνεπάγονται την ευθύνη ενός τουλάχιστον τμήματος της επιχειρήσεως, όταν ο δικαιούχος δύναται να αποδείξει για το εν λόγω επάγγελμα προηγουμένη τριετή τουλάχιστν κατάρτιση, η οποία βεβαιώνεται με πιστοποιητικό αναγνωρισμένο από το  Κράτος ή κρίνεται ως απολύτως ικανοποιητική από τον αρμόδιο επαγγελματικό οργανισμό.  3. Η απόδειξη της επαγγελματικής ικανότητος του ενδιαφερομένου ως τεχνικού διευθύνοντος επιχειρήσεως που παρασκευάζει είδη διατροφής για βρέφη και παιδιά ή διαιτητικά προϊόντα στην Ιταλία, δύναται να παρασχεθεί από τον ενδιαφερόμενο δια της προσκομίσεως  διπλώματος χορηγηθέντος από άλλο Κράτος μέλος, το οποίο, όσον αφορά το επίπεδο και την επαγγελματική κατάρτιση, αντιστοιχεί με το δίπλωμα που απαιτείται από την ιταλική νομοθεσία και επιτρέπει κατ'αυτόν τον τρόπο στον ενδιαφερόμενο να εγγραφεί σε ειδικό  επαγγελματικό μητρώο, αποκλειστικά για την σχετική δραστηριότητα. Ο ενδιαφερόμενος οφείλει συγχρόνως να αποδείξει, ότι άσκησε συνεχώς σε άλλο Κράτος μέλος κατά την διάρκεια τουλάχιστον τριών ετών μία δραστηριότητα ως ανεξάρτητος επαγγελματίας ή υπό την  ιδιότητα διευθύνοντος επιφορτισμένου με την διαχείριση επιχειρήσεως ή επίσης υπό την ιδιότητα τεχνικού διευθύνοντος στον σχετικό τομέα.   Άρθρο 5  Για την εφαρμογή του άρθρου 4 ισχύουν τα εξής:  1. Τα Κράτη μέλη, στα οποία η ανάληψη μίας από τις δραστηριότητες που μνημονεύονται στο άρθρο 1 παράγραφος 2 ή η άσκηση της δραστηριότητος αυτής, εξαρτάται από την κατοχή γενικών, εμπορικών ή επαγγελματικών γνώσεων και ικανοτήτων, ενημερώνουν μερίμνη  της Επιτροπής τα άλλα Κράτη μέλη για τα ουσιώδη χαρακτηριστικά του επαγγέλματος (περιγραφή της δραστηριότητος των επαγγελμάτων αυτών).  2. Η αρμόδια αρχή που ορίζεται από την χώρα προελεύσεως για τον σκοπό αυτόν, πιστοποιεί τις επαγγελματικές δραστηριότητες που πραγματικά ασκήθηκαν από τον δικαιούχο, καθώς και την διάρκειά τους. Το πιστοποιητικό συντάσσεται σύμφωνα με την περιγραφή του  επαγγέλματος, η οποία γνωστοποιείται από το Κράτος μέλος όπου ο δικαιούχος σκοπεύει να ασκήσει το επάγγελμα κατά τρόπο μόνιμο ή προσωρινό.  3. Το Κράτος μέλος υποδοχής χορηγεί την άδεια ασκήσεως της εν λόγω δραστηριότητος κατόπιν αιτήσεως του ενδιαφερομένου, εφ'όσον η δραστηριότης που πιστοποιείται συμφωνεί κατά τα κύρια σημεία στην περιγραφή του επαγγέλματος που έχει γνωστοποιηθεί δυνάμει  της παραγράφου 1 και εφ'όσον πληρούνται οι άλλοι όροι που ενδεχομένως προβλέπονται από τις διατάξεις του.   Άρθρο 6  1. Όταν σε Κράτος μέλος η ανάληψη μίας από τις δραστηριότητες που αναφέρονται στο άρθρο 1 παράγραφος 2 ή η άσκησή της δεν εξαρτάται από την κατοχή γενικών, εμπορικών ή επαγγελματικών γνώσεων και ικανοτήτων, σε περίπτωση σοβαρών δυσκολιών που  προκύπτουν από την εφαρμογή της οδηγίας του Συμβουλίου που αναφέρεται στο άρθρο 1 παράγραφος 2, το Κράτος αυτό δύναται να ζητήσει από την Επιτροπή την άδεια, να απαιτεί για περιορισμένο χρονικό διάστημα και για μία ή περισσότερες συγκεκριμένες  δραστηριότητες από τους υπηκόους των άλλων Κρατών μελών που σκοπεύουν να ασκήσουν τις δραστηριότητες αυτές στην επικράτειά του, την απόδειξη ότι έχουν τα απαιτούμενα προσόντα για την άσκησή τους στην χώρα προελεύσεως.  Η ευχέρεια αυτή δεν δύναται να ασκείται ούτε έναντι των προσώπων, των οποίων η χώρα προελεύσεως δεν εξαρτά την ανάληψη των εν λόγω δραστηριοτήτων από την απόδειξη συγκεκριμένων γνώσεων, ούτε έναντι προσώπων, τα οποία έχουν την κατοικία τους στην χώρα  υποδοχής από πέντε τουλάχιστον έτη.  2. Μετά από αίτηση του ενδιαφερομένου Κράτους μέλους, η οποία είναι δεόντως αιτιολογημένη, η Επιτροπή ορίζει αμελλητί τους όρους και τις λεπτομέρειες εφαρμογής της αδείας που προβλέπεται στην παράγραφο 1 του παρόντος άρθρου.  3. Σε περίπτωση σοβαρών δυσκολιών που προκύπτουν από την εφαρμογή της οδηγίας που αναφέρεται στο άρθρο 1 παράγραφος 2, το Μέγα Δουκάτο του Λουξεμβούργου δύναται να λάβει την άδεια από την Επιτροπή για χρονικό διάστημα και υπό όρους που καθορίζονται από  αυτήν, να αναστείλει την εφαρμογή των διατάξεων που προβλέπονται στο άρθρο 4 της παρούσης οδηγίας για μία ή περισσότερες συγκεκριμένες δραστηριότητες.   Άρθρο 7  Οι διατάξεις της παρούσης οδηγίας παραμένουν εφαρμοστέες μέχρι την έναρξη της ισχύος των διατάξεων που αφορούν τον συντονισμό των εθνικών ρυθμίσεων ως προς την ανάληψη και άσκηση των εν λόγω δραστηριοτήτων.   Άρθρο 8  Τα Κράτη μέλη ορίζουν, εντός της προθεσμίας που προβλέπεται στο άρθρο 9, τις αρχές και τους οργανισμούς που είναι αρμόδιοι για την έκδοση των προαναφερθεισών βεβαιώσεων και ενημερώνουν αμέσως περί αυτού τα άλλα Κράτη μέλη και την Επιτροπή.   Άρθρο 9  Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός έξη μηνών από της κοινοποιήσεώς της. Ενημερώνουν αμέσως περί αυτού την Επιτροπή.   Άρθρο 10  Τα Κράτη μέλη γνωστοποιούν στην Επιτροπή τις διατάξεις εσωτερικού δικαίου που εκδίδουν στον τομέα που διέπεται από την παρούσα οδηγία.   Άρθρο 11  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 15 Οκτωβρίου 1968.  Για το Συμβούλιο Ο Πρόεδρος G.SEDATI  (1) ΕΕ αριθ. 2 της 15.1.1962, σ. 36/62.  (2) ΕΕ αριθ. 2 της 15.1.1962, σ. 32/62.  (3) ΕΕ αριθ. 23 της 5.2.1966, σ. 349/66.  (4) ΕΕ αριθ. 14 της 25.1.1966, σ. 206/66.  (5) ΕΕ αριθ. 117 της 23.7.1964, σ. 1863/64.  (6) ΕΕ αριθ. Ν 260 της 22.10.68, σ. 9.


Avis juridique important

|

31984L0086

Οδηγία 84/86/ΕΟΚ του Συμβουλίου της 6ης Φεβρουαρίου 1984 για 19η τροποποίηση της οδηγίας 64/54/ΕΟΚ περί προσεγγίσεως των νομοθεσιών των κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα

Επίσημη Εφημερίδα αριθ. L 040 της 11/02/1984 σ. 0029 - 0029 Ισπανική ειδική έκδοση: Κεφάλαιο 13 τόμος 16 σ. 0007  Πορτογαλική ειδική έκδοση : Κεφάλαιο 13 τόμος 16 σ. 0007

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 6ης Φεβρουαρίου 1984  για 19η τροποποίηση της οδηγίας 64/54/ΕΟΚ περί προσεγγίσεως των νομοθεσιών των κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα  (84/86/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οδηγία 64/54/ΕΟΚ (4), όπως τροποποιήθηκε τελευταία από την οδηγία 83/636/ΕΟΚ (5), καταρτίζει κατάλογο συντηρητικών, η χρήση των οποίων επιτρέπεται με σκοπό την προστασία των τροφίμων που προορίζονται για την ανθρώπινη διατροφή από τις αλλοιώσεις που προκαλούνται από μικροοργανισμούς·  ότι ο σκοπός της επί του παρόντος εξεταζόμενης πρότασης της Επιτροπής είναι να προστεθεί στον κατάλογο των επιτρεπομένων συντηρητικών το όξινο θειώδες κάλιο, καθώς και η ναταμυκίνη, αφενός, και να επιτραπεί το θειοβενταζόλιο (thiabendazole) για την επεξεργασία της της επιφάνειας των εσπεριδοειδών και της μπανάνας χωρίς χρονικό προσδιορισμό, αφετέρου·  ότι, αναμένοντας απόφαση του Συμβουλίου για το σύνολο αυτής της πρότασης, και με την επιφύλαξη των τρεχουσών εργασιών σχετικά με το θέμα αυτό, πρέπει, ως συντηρητικό μέτρο, να παραταθεί μεταβατικά, για το χρονικό διάστημα από 16 Φεβρουαρίου 1984 μέχρι 15 Απριλίου 1984, η άδεια για το θειοβενταζόλιο, προκειμένου να αποφευχθεί κάθε διακοπή στα παραδοσιακά εμπορικά ρεύματα σχετικά με τα εσπεριδοειδή και τις μπανάνες,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στην αρίθμηση Ε 233 στοιχείο γ) του τμήματος Ι του παραρτήματος της οδηγίας 64/54/ΕΟΚ, η ημερομηνία «16 Φεβρουαρίου 1984» αντικαθίσταται από την ημερομηνία «16 Απριλίου 1984».  Άρθρο 2  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία και πληροφορούν αμέσως σχετικά την Επιτροπή.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 6 Φεβρουαρίου 1984.  Για το Συμβούλιο  Ο Πρόεδρος  M. ROCARD  (1) ΕΕ αριθ. C 330 της 17. 12. 1981, σ. 7.  (2) ΕΕ αριθ. C 125 της 17. 5. 1982, σ. 147.  (3) ΕΕ αριθ. C 178 της 15. 7. 1982, σ. 4.  (4) ΕΕ αριθ. 12 της 27. 1. 1964, σ. 161/64.  (5) ΕΕ αριθ. L 357 της 21. 12. 1983, σ. 40.


Avis juridique important

|

31984L0261

Οδηγία 84/261/ΕΟΚ του Συμβουλίου της 7ης Μαΐου 1984 για την εικοστή πρώτη τροποποίηση της οδηγίας 64/54/ΕΟΚ περί προσεγγίσεως των νομοθεσιών των κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα

Επίσημη Εφημερίδα αριθ. L 129 της 15/05/1984 σ. 0028 - 0028 Ισπανική ειδική έκδοση: Κεφάλαιο 13 τόμος 16 σ. 0019  Πορτογαλική ειδική έκδοση : Κεφάλαιο 13 τόμος 16 σ. 0019

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 7ης Μαΐου 1984  για την εικοστή πρώτη τροποποίηση της οδηγίας 64/54/ΕΟΚ περί προσεγγίσεως των νομοθεσιών των κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα  (84/261/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οδηγία 64/54/ΕΟΚ (4), όπως τροποποιήθηκε τελευταία από την οδηγία 84/233/ΕΟΚ (5), καταρτίζει κατάλογο συντηρητικών, η χρήση των οποίων επιτρέπεται με σκοπό την προστασία των τροφίμων που προορίζονται για την ανθρώπινη διατροφή από τις αλλοιώσεις που προκαλούνται από μικροοργανισμούς·  ότι ο σκοπός της επί του παρόντος εξεταζόμενης πρότασης της Επιτροπής είναι να προστεθεί στον κατάλογο των επιτρεπομένων συντηρητικών το όξινο θειώδες κάλλιο, καθώς και η ναταμυκίνη, αφενός, και να επιτραπεί το θειοβενταζόλιο (thiabendazole) για την επεξεργασία της επιφάνειας των εσπεριδοειδών και της μπανάνας χωρίς χρονικό προσδιορισμό, αφετέρου·  ότι, αναμένοντας απόφαση του Συμβουλίου για το σύνολο αυτής της πρότασης και με την επιφύλαξη των τρεχουσών εργασιών σχετικά με το θέμα αυτό, πρέπει, ως συντηρητικό μέτρο, να παραταθεί μεταβατικά, για το χρονικό διάστημα από 16 Μαΐου 1984 μέχρι 15 Σεπτεμβρίου 1984, η άδεια για το θειοβενταζόλιο, προκειμένου να αποφευχθεί κάθε διακοπή στα παραδοσιακά εμπορικά ρεύματα σχετικά με τα εσπεριδοειδή και τις μπανάνες,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στην αρίθμηση Ε 233 στοιχείο γ) του τμήματος Ι του παραρτήματος της οδηγίας 64/54/ΕΟΚ, η ημερομηνία 16 Μαΐου 1984 αντικαθίσταται από την ημερομηνία 16 Σεπτεμβρίου 1984.  Άρθρο 2  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία και πληροφορούν αμέσως σχετικά την Επιτροπή.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 7 Μαΐου 1984.  Για το Συμβούλιο  Ο Πρόεδρος  M. ROCARD  (1) ΕΕ αριθ. C 330 της 17. 12. 1981, σ. 7.  (2) ΕΕ αριθ. C 125 της 17. 5. 1982, σ. 147.  (3) ΕΕ αριθ. C 178 της 15. 7. 1982, σ. 4.  (4) ΕΕ αριθ. 12 της 27. 1. 1964, σ. 161/64.  (5) ΕΕ αριθ. L 104 της 17. 4. 1984, σ. 25.


Avis juridique important

|

31984L0223

Οδηγία 84/223/ΕΟΚ του Συμβουλίου της 10ης Απριλίου 1984 για την εικοστή τροποποίηση της οδηγίας 64/54/ΕΟΚ περί προσεγγίσεως των νομοθεσιών των κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα

Επίσημη Εφημερίδα αριθ. L 104 της 17/04/1984 σ. 0025 - 0025 Ισπανική ειδική έκδοση: Κεφάλαιο 13 τόμος 16 σ. 0016  Πορτογαλική ειδική έκδοση : Κεφάλαιο 13 τόμος 16 σ. 0016

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 10ης Απριλίου 1984  για την εικοστή τροποποίηση της οδηγίας 64/54/ΕΟΚ περί προσεγγίσεως των νομοθεσιών των κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα  (84/223/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οδηγία 64/54/ΕΟΚ (4), όπως τροποποιήθηκε τελευταία από την οδηγία 84/86/ΕΟΚ (5), καταρτίζει κατάλογο συντηρητικών, η χρήση των οποίων επιτρέπεται με σκοπό την προστασία των τροφίμων που προορίζονται για την ανθρώπινη διατροφή από τις αλλοιώσεις που προκαλούνται από μικροοργανισμούς·  ότι ο σκοπός της επί του παρόντος εξεταζόμενης πρότασης της Επιτροπής είναι να προστεθεί στον κατάλογο των επιτρεπομένων συντηρητικών το όξινο θειώδες κάλλιο, καθώς και η ναταμυκίνη, αφενός, και να επιτραπεί το θειοβενταζόλιο (thiabendazole) για την επεξεργασία της επιφάνειας των εσπεριδοειδών και της μπανάνας χωρίς χρονικό προσδιορισμό, αφετέρου·  ότι, αναμένοντας απόφαση του Συμβουλίου για το σύνολο αυτής της πρότασης και με την επιφύλαξη των τρεχουσών σχετικά με το θέμα αυτό, πρέπει, ως συντηρητικό μέτρο, να παραταθεί μεταβατικά, για το χρονικό διάστημα από 16 Απριλίου μέχρι 15 Μαΐου 1984, η άδεια για το θειοβενταζόλιο, προκειμένου να αποφευχθεί κάθε διακοπή στα παραδοσιακά εμπορικά ρεύματα σχετικά με τα εσπεριδοειδή και τις μπανάνες,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στην αρίθμηση Ε 233 στοιχείο γ) του τμήματος Ι του παραρτήματος της οδηγίας 64/54/ΕΟΚ, η ημερομηνία «16 Απριλίου 1984» αντικαθίσταται από την ημερομηνία «16 Μαΐου 1984».  Άρθρο 2  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία και πληροφορούν αμέσως σχετικά την Επιτροπή.  Άρθρο 3  Η παρούσα οδηγία απευθύνεται στα κράτη μέλη.  Λουξεμβούργο, 10 Απριλίου 1984.  Για το Συμβούλιο  Ο Πρόεδρος  C. CHEYSSON  (1) ΕΕ αριθ. C 330 της 17. 12. 1981, σ. 7.  (2) ΕΕ αριθ. C 125 της 17. 5. 1982, σ. 147.  (3) ΕΕ αριθ. C 178 της 15. 7. 1982, σ. 4.  (4) ΕΕ αριθ. 12 της 27. 1. 1964, σ. 161/64.  (5) ΕΕ αριθ. L 40 της 11. 2. 1984, σ. 29.